Ka Fa nih Nehsawhnak a Ton ahcun Zeidah Ka Tuah Lai? | Chungkhar caah Bawmtu\nREL KA DUH Africa Holh Albania Holh American Kut Holh Amharic Holh Arab Holh Armenia Holh Azerbaijan Holh Belize Kriol Bicol Holh Bislama Holh Boulou Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Grik Holh Gujarati Holh Gun Holh Haiti Creole Holh Hausa Holh Hebru Holh Hiligaynon Holh Hungary Holh Iban Holh Iceland Holh Iloko Holh Indonesia Holh Isoko Holh Italy Holh Japan Holh Kabuverdianu Kannada Holh Kikamba Holh Kiluba Holh Kinyarwanda Holh Kirghiz Holh Kirundi Holh Korea Holh Kwanyama Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Masidonia Holh Maya Holh Mirang Holh Mongolia Holh Myanmar Ndebele Holh (Zimbabwe) Nepal Holh Norway Holh Oromo Holh Ossetian Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Portugal Holh Portugal Holh (Portugal) Punjabi Holh Quechua Holh (Cuzco) Rarotongan Holh Roma Holh (Masidonia) Romania Holh Romany (Macedonia) Cyrillic Russia Holh Sango Holh Sepedi Holh Serbia Holh Serbia Holh (Roman Cafang Hmanmi) Seychelles Creole Holh Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Tagalog Holh Tamil Holh Tarascan Holh Tatar Holh Telugu Holh Thai Holh Tigrinya Holh Tiv Holh Tojolabal Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Ukraine Holh Umbundu Holh Urdu Holh Uzbek (Roman) Uzbek Holh Valencian Vietnam Holh Wales Holh Waray-Waray Holh Xhosa Holh Yoruba Holh\nKa Fa nih Nehsawhnak a Ton ahcun Zeidah Ka Tuah Lai?\nNa fapa nih sianginn ah nehsawhnak ka tong tiah a ti. Zeidah na tuah khawh? A nehsawhtu kha dantatpiak awkah sianginn kha na chim hna lai maw? Na fa kha teirul cham awkah na cawnpiak lai maw? Biakhiahnak na tuah hlanah nehsawhnak he aa tlaiin a kong cheukhat kha ruat. *\nNehsawhnak kong he aa tlaiin zeidah ka hngalh awk a si?\nZeitindah ka bawmh khawh?\nNehsawhnak timi cu zeidah a si? Nehsawhnak timi cu hramhram in pumsalei le lungthinlei ah harnak pek kha a si. Cucaah serhsatnak asiloah ralchanhnak paohpaoh cu nehsawhnak a si lo.\nZeicah a biapit: Mi cheukhat nih thil hmete a si hmanhah midang ngaih a chiattermi tuahsernak vialte caah “nehsawhnak” timi biafang kha an hman. Asinain thil hmetete kha thil nganpi na siter ahcun na fa kha atu le hmailei caah a herhmi sining le bia alnak hna tawnghtham awkah sining a tlinh nakhnga lo na cawnpiakmi bantuk a si lai.\nBaibal phunglam: “Na thin sum khawh kha i zuam.”—Phungchimtu 7:9.\nA biapimi kong: Thil sining cheukhat cu nangmah nih tawnghthampiak a hau men lai nain thil sining cheukhat tu ahcun na fa kha buaibainak tawnghtham thiam awk le mi pawl he rem tein um awkah cawn dingin caanṭha na pek khawh.—Kolose 3:13.\nAsinain na fa nih hramhram in serhsat ka si tiah a ti ah tah zeitin?\nNa fa nih a chimmi kha lungsau tein ngaihpiak. (1) Zeidah a cang ti le (2) zeicah nehsawhnak a ton ti kha hngalh awkah i zuam. Thil sining na hngalh dih hlan cu biakhiahnak tuah hlah. Hitin i hal, ‘Ka hngalh rih lomi zeidah a um kho rih?’ Thil sining dihlak na hngalh dih cang a si ahcun na fa i a saya/sayamah asiloah na fa a nehsawhtu i a nu le a pa he bia nan i ruah a hau kho men.\nBaibal phunglam: “Bia na leh hlanah ngai hmasa, cuti na tuah lo ahcun na hruh a si hleiah bia na lehmipa zei i na rel lo zong a si.”—Phungthlukbia 18:13.\nNa fa nih nehsawhnak a ton ahcun a lehrulh ning nih thil sining a ṭhatter khawh bantukin a chiat zong a chiatter khawh ti kha hngalhthiam awkah bawm. Tahchunhnak ah, Baibal nih “lehnak neem nih thinhunnak a damter, sihmanhsehlaw biahrang nih cun thin a phawh” tiah a ti. (Phungthlukbia 15:1) Teirul chamnak nih nehsawhnak a tonmi kha zorter loin a zualter chin khawh.\nBaibal phunglam: “Ṭhatlonak kha ṭhatlonak in lehrul hlah u, volhpamhnak kha volhpamhnak in lehrul fawn hlah u.”—1 Peter 3:9.\nNa fa kha teirul cham loin um cu thazaang der a si lo ti kha chim. Midang ukmi sinak a tei khawhmi cu a ṭhawn caah a si. Phundang cun nehsawhnak a tei khawhmi a si.\nNa fa nih online hmangin nehsawhnak a ton ahcun mah hi a hleiin aa cinken a hau. Online in pakhat le pakhat i doh lengmang cu nehsawhnak ton peng rih awk asiloah nehsawhnak ton awkah lam awnpiak bantuk a si. Cucaah a caan ah a ṭha bikmi lehrulh ning cu lehrulh loin um kha a si. Mah nih nehsawhnak kha a zorter deuh lai.\nBaibal phunglam: “Thing a um lo ahcun mei cu a mit.”—Phungthlukbia 26:20.\nThil sining cheukhat ah na fa nih nehsawhnak a chuahter khomi minung le hmun kha a hrial khawh hna. Tahchunhnak ah, nehsawh a hmangmi pakhatkhat asiloah mibu an umnak hmun kha a hngalh ahcun lam dang in a hrial khawh.\nBaibal phunglam: “Mifim nih cun harnak a rat kha a hmuh tikah hrial khawhnak aa zuam, sihmanhsehlaw mihrut nih cun a pahchih thluahmah ko i a hnuah aa ngaichih.”—Phungthlukbia 22:3.\nNa fa i a saya, sayamah asiloah na fa a nehsawhtu i a nu le a pa he bia nan i ruah a hau kho men\nMAH HI TUAHCHUNH: Aa thimmi thil ruangah a chuakmi ṭhatnak le chiatnak kha ruah khawh awkah na fa kha bawm. Tahchunhnak ah:\nNehsawhnak kha zei rel loin a um ahcun zeidah a cang kho?\nNehsawh lo awkah hlangfang tein a ti hna ah tah zeitin?\nNehsawhnak a tonmi kong kha sianginn ah a phuan hna ah tah zeitin?\nNehsawhnak kha i hawikomhnak asiloah capo saihnak in a “tei” kho lai maw?\nNehsawhnak a tonmi cu hmaitonh in a si ah, online in a si ah thil sining cu aa lo lo. Cucaah na fa he zulh awk a tlakmi tawnghtham khawhning kha kawlṭi u. Kaan bawmh peng lai tiah na fa kha chim.\nBaibal phunglam: “Hawikom nih cun zeitik paohah dawt zungzal a si, u le nau cu harnak i hrawm awkah hrin kan si.”—Phungthlukbia 17:17.\n^ cat. 3 Hi capar i fapa timi nih pa kha a chim duhmi a si ko nain nu he zong aa pehtlai.\nShare Share Ka Fa nih Nehsawhnak a Ton ahcun Zeidah Ka Tuah Lai?


Apawi tawn ko mu: Covid-19 zawtnak ruangah hitluk lungrethei I um lio ah Khrihfa mi 21 meithal in kah thih an si - Khuaruah Har News\nKan vawleicung thawngpang ngai hi aw ruah lengmang ah hin ngaihchia taktak khi kan si cang. Hi tluk coronavirus zawtnak ruangah vawleicung mipi lungrethei i kan um lio ah West African ram Mali Khrihfa minung 21 thah an si leng ah minung 5 cu an nung buin mei nih an duah thih hna tiah Christianpost nihcun a chim.\nKan vawleipi lungfimlo in a kan tuahtu coronavirus nihcun nikhat hnu nikhat in vawleicung mipi kan nunnak aka lak cuahmah lio ah West African, Nigerai, Brnue state, Guma i khrihfa minung 26 cu radical Fulani herdsmen hna nih zohchiah taktak in an thah hna.\nKhrihfa mi minung 26 thah an sinak a ruang International Christian aid agency Barnabus Aid nih an chim ning ahcun ram kip in bomhnak an rak pekmi hna ruang ah a si tiah an chim. Nu cheukhat hna cu an tlaihhrem hna hnu ah zohchia taktak in an thah hna.\nAn ruak cu an dihlak tein hmunkhat teah vuinak an ngeih piak hna lai tiah theih a si. Hi tluk kan vawleipi coronavirus zawtnak ruangah lungrethei emem i kan um lio caan hna i kan khrihfa hawi minung hi zahzah thahnawn anrak tawnmi cu ruah ah lung a ttha hrimhrim lo. Thlazacamnak in biatak tein bomhchanh ah herh lio caan te an si caah kan umnak hmun cio in thlacam in bom cio hna usih.\nZualko: Rev. Dr. Robinson S. Zote Ph.D Churachanpur, Manipur A Nunnak A Liam\nPyithu Hluttaw MP Pakhat Nih General Aung San Lem Cuangmi Phaisa Thongkhat Tlap Hna Cu Athlahlawh Chung In Mipi Aphawtu Hna\nSagaing Ramtthen, Yi-Oo sizung ah nghakchia pakhat a thih ruangah Sibawi 14 hna cu Home Quarantine an tuah hna\nMyanmar Idol season 4 winner Esther Dcs nih pasal ding ah a duhmi kong a chimnak (+Video)\nA pumrua fate asinain minung nunnak lakhotu coronavirus hmaisa bik hmanthlak\nPalik An Rak Racang Tiah A aukhuangmi Vanzuang Cu Tlaih Asi, An Tlaih Hnucun\nNLD party dirh asi ka in Democracy le Federal timi tlangtar in kum 20 leng policy an ngei cang, asinain bia lawng sidawh a si


Nihin Ah SAC Ralhrang Hna Nih Mipi Ralkap An Thah Than Hna e, – Chintanbo\nNihin Ah SAC Ralhrang Hna Nih Mipi Ralkap An Thah Than Hna e,\nMay 5, 2022 admin MYANMAR NEWS 0\nSalai Tha Hlei Sang,(Sangbawih) CDF nih ram le miphun caah a nunnak a pek. Na miphun nih kan in philh kho lai lo,na ttuanhawi nih na phu an run hlamte lai. Siarem tein va liam. ko kun law. Nikhat i cu zatzat thih cu awwww a poituk ee Pathian kan zangfah cang kolaw.\nNikhat chung ah minung hi zat remruam nunnak liam hi a faak tuk e! Luatnak hi a man a faak hringhran ko e. Bawipa zeidah na kan duhpiakmi a si? Kan Chinland hi damter ko cang law Pathian! Nihin ah paralțha hna minung 4 bak nih nunnak an pe cu celh a si lo ee.\nApoi tuk ko mu, Nihin cudah ram le miphun caah nunnak a liammi an tam ko. Nihin raldohnak cu a dai cang hnga maw? Minung pa zeizatsat dah nunnak a liam?Lungthin a kekkuai ko mu. Bawipa kan lengah ttanghram ko seh!\nKan theihmi zah an thih tak ko ahcun khuaruahhar si ko lai. hman bu in voikhat operation ah minung 6 hna an thih taktak sual ahcun commander thlen bak hau ko lai. Tutan cu thawngpang chia lawng te kan thei lo e. Poi tuk e.\nCNA ralkap Salai Van Biak, a rank bo 1 nih ram le miphun caah a nunnak apek. Naupa, Kachin ram ah Bolawng training kum tampi na va kai mi vialte Chinram caah na lungduh in na hman manh ttung lo, Na kan liamtak tuan tuk ai e! Maw ka nau pa ka vawn in ui tuk ning a poi kho tuk e cu ban tuk thawng theih cu e.\nRest in power, Zing Mawng (Lian)Pasal tha; Kan dawttuk mi, Ka tta ban tuk ka zoh mi, ziah na ka hlen ka him na ka ti lo ma? Tunii zing tiang na ka chonh ko cuta, Ka zumh rih lo hi mu. Mah kah doh nak dih in ka hong tlung lai na ka ti kha kan hngah peng ko le mu. An ka hlen mi c ko lai ka dawt ka zumh nai sai rih lo. Kan hngah ko mu Thåwng Hup Lian.\nSalai Thawng Hup Lian, Na Miphun Unau hna Chanchuah nak ding caah a Sunglawibik mi na Thisen Nunnak napek caah na Unau Laihritlai vialte nih a Sangbik Upat nak kan inpek. Celh ding si lo mu, ram le mi phun caah nun nak a liam mi pasal tha hna upat nak kan pek hna. Kan in siang hna lo e Ram le miphun caah nunnak nan pek ko na in mu upatnak kan in pek ko hna e.\nRam le miphun caah na Rian na lim cg kan ti kun lai mu ka dawt tuk mi. Poi tuk ko ee lung fak cerh si lo le kan biak pathian nin in hnem hram ko hna seh. Thawng Hup kan ii zumh kho lo ee na thawng theih cu a poi tuk ee. Thawng hup lian na thawng thei cuh a nuam lo tak e koi paih ah ka ni hmuh tawn hna kha mit thlam ah a cuang tuk e.\nMaw kafa kan in siang hrim lo e Nn thawngpakan theih ah hin kanfa lehi Bawipa him tein kan ven piak ko hna thiah kan rak AU veleng mang ko na in mu Bawipa khaukhan hi theih thiam a har tuk ko muu.kancelh hrim lo ee kan dawt tuk mi kan fa le hi Nun zeizah hme liam Cang hna e Bawipa Nun nk hi kan la ti sawh hlah law ti ah zangfah kn in nawl ko ee.\nThawng Hup ka dawt tuk mii zei tin hen kan rung um lai cuu zei tik hen tuar zia kan thaim lai. Celh ding si lo ram le miphun caah nun nak a liam mi pasal tha hna upat nak kan pek hna. Ram le Miphun caah nun nak a pe tu kan fapa Upat nak sang bik kan in pek ee.\nMaw lungfah le ngaihchiat fah cu ee. Kan ralkap hna milu an tlawm tuk kan ti lengmang lio i pakhat hnu pakhat in nan kan liamtak ko cu kan ngaih a chia tuk ee. Bawipa nih tantakmi chungkhar dihlak le ram rian tuanhawi dihlak hnem cio ko hna sehlaw. Ram le mi phun ca ah nun nak nai pek mi cung ah u pat nak sang bik kan pek, chung khar hna sin ah bawi pa sin a ra mi deih nak hna hngam tu um ko seh.\nTate aw na thawngthei hartuk zumawk tha lo. Bawipa khuakhan.hi thei thiam.a har aw Na.liam siaher hlah mu pasel tha rian. na lim sian. lo tahniang te aw. Thawng Hup ka fa na thawng theih cu tuar a har ko e. Sian na um lo tuk mu ka thin. Ka Dua kawi ka zumh kho bak lo ee na thawng ka thei mi cu har ah har tuar ti lomh ah lomh atuar ti mi ka hawi tha na tuan bia ka chim pg cg lai mu.\nHakha-Falam kar Kahdohnak ah CNA Ralkap “Salai Thawng Hup Lian” a Nunnak a Liam. Nihin May 5 zinglei ah a cangmi Hakha-Falam karlak Tlangzar khua pawng kahdohnak ah CNA ralkap (sen khat) Salai Thawng Hup Lian nih ram le miphun ca ah a nunnak a pek, tiah thawngpang kan theih.\nHakha in Falam lei ah a kalmi SAC ralhrang Tank 2 telh in motor 27 hrawng cu May 4 thawk in CNA le CDF-Hakha nih lampi ah an kah hna i atu ca kan ttial lio caan zong ah hin pehzul in an i kap thluahmah. Nizaan ah Ramthlo khua inn 10 le nihin ah Tlangzar khua inn 10 hrawng SAC ralhrang nih an khangh. Tlangzar khua inn an khanghmi azapi hi fiang in theih a si rih lo.\nNizaan in nihin zinglei tiang kahdohnak ah SAC ralhrang a tlawm bik 18 an thi lai, tiah an zumh. A nunnak a liammi CNA ralkap Salai Thawng Hup Lian ruak cu a hawile ralkap pawl nih ttha tein an lak khawh, tiah thawngpang kan theih.\nKai bochan tukmi ka naupa Thawng Tha Peng. ka celh lo e. nan khua ka ra lio. hodah a ka takecare ti ne lai. Pasal țha ka nau Rest in Power. ka celh lo ee thawng thawmg, na nupi le nafa zei tin hme ka rak hnemh hna lai.\nLung a fak in ngaih a chia tuk ee. Na liam a tuan tuk ee. Bawipa nih tantakmi chungkhar dihlak le riantuanti hawi vialte hnem cio ko hna sehlaw.\nMah tluk ka bochan mi par bang a tilh hi cu ka taksa in ka celh bak lo e thawngtha vanram nuam tu ah kan i tong than te lai mu ka nau aw. kanu nih tuzing te pei kan ichawn ko ati cu, zei dah acang ee kanau. Zanmang si sehlaw mu, Maw mifel bochan tlak. Bawipa ttihmi te, mi tangdor thiam te ziah hne a tuan tuk rih lo maw? ka zumh kho lo, tuzing ttha tein kan i chonh ko ttung hme. lungthin a kekkuai ko mu, holh nih a tlinh lo.\nCNA ka hriam tlaih pi hawi a fel tukmi le bochan tukmi ka naupa Thawng Hup Lian. CDF Thantlang ka unau pa raltha bakmi bochan bakmi Thawng Tha. Zeitin hme kan celh lai. Upatnak sang bik kan pek hna. Chungkhar Bawipa nih nan mitthli in hnawhpiak ko hna seh.\nHakha-Falam kar Kahdohnak ah CDF-Thantlang Ralkap “Salai Thawng Tha” a Nunnak a Liam. Nihin May 5 zinglei, Hakha-Falam karlak Tlangzar khuapawng kahdohnak ah CDF-Thantlang ralkap SalainThawng Tha nih ram le miphun ca ah a nunnak a pek, tiah thawng kan theih.\nSalai Thawng Tha hi CDF-Thantlang ralkap lak ah paralttha le pahuaisen taktakmi a si. Nihin zinglei Tlangzar kahdohnak ah a kan liamtak, tiah minung pakhat nih a chim. SAC ralhrang pawl nih an motor pawl Tlangzar lonh ah an chiahtak i kee in ramtang ah an lut.\nNizan in aa thawkmi Hakha-Falam karlak kahdohnak ah SAC ralhrang a tlawm bik 18 an thi lai tiah an zumh i, CNA le CDF in minung 2 nih a kan liamtak.\nRelchap; Mi Firkhut Rual Nih Hruai Mi Paucan Dohthlennak Asilo Abiapi Ngai. Democracy thawtnamnak cu Mipi nih kum (10) chung kan tep ve. Eihmur le ziknawk nih anmah le chungkhar, sahlawh rumnak caah a thawt ning cu; Uktu Luban vialte nih an tep bak ve. USDP le Rallokap Luban hna cu Hmuhko na rawraw in an fir. NLD Luban rualcu langhhang bakin an fir, an ei caah mi firkhut bak ansiko. Cucaah Democracy chan kum (10) ah cozah Luban a ṭuan bal mi nih Paucan Dohthlennak hi an hruai lo ah a ṭhabik ko.\nMi fir vuanci le Luban asi tiah Chin Mikip nih theihhngalh mi nu / mipa zong nih Paucan Dohthlennak hi an hruai lo ah a ṭha. Keimah ruangah Dohthlennak a khulnuar I, hnu a pilh ding asi ahcun, a dang nih hung kan hruai uh ti hna hlahseh, mah tein I din hna sehlaw, dai tein um hnaseh, Mifir an si kha an I hngalh buin Paucan Dohthlennak ah Hruaitu Upa I cuh ti hna hlahseh. NLD Luban mi firkhut an si nak cu Amay Suu bia roling in hngalh khawh asi. A fir mi le corruption mi Vuanci le Luban hi ziah na phuak hna lo tiah, mino nih an hal tikah, Keimah lawng in maw ka tang kun ne lai, Keimah lawng in ram hruai khawh asilo caah rak kan theihthiam ko uh tiah Amay Suu nih a leh hna. Keimah Bia asilo hi mu.\nZei bantuk cozah an kai zong ah a kal sual mi phun hnih an um. Cozah cu ahopoah nih kai sehlaw, hruai koseh, Keimah rian asi lo I, kaa ceih fawn lo ati tu an um Bantukin, Cozah cu aduh mi nih kai in ṭuan ko hnaseh, kanmah tein kan ṭuan lawng ah kan kut man kan ei lai atitu zong um thotho asi. Phukhat nih an ti ve mi cu “Cozah an ṭha lawngah kan zapi tein kan ṭhancho lai, kan rum lai” ti asi. Ka phan bal mi ram poah ah alamkip in a tling mi cozah le ram an um rihlo nain, Kawlram tluk in Ralhrang nih an uk mi Uknak chiakha belte kan hmuh bal rih hna lo. Kawlram uktu tluk in a chiakha mi le a thluak a ṭhatlo mi an um rih lo.\nRamrum le ram ṭhancho an ti mi tampi ah ka um bal. Cu ka ram hna zong ah Innlo le rian ngeih loin an vakvai mi thahcawk lo ansi. Rithai sii le zukhmawm ahmang mi relcawk lo an si ve ko. Tangka chut hmang le fir hmang zong an tam pi bak ve ko. Mi sifah hrimhrim tampi ka mit in ka hmuh ko hna. Cucaah Cozah an ṭha ko ahcun timi bia hi adik tawn lo ka ti cang. Cozah ṭha nih a hram lawng an kan bawmh khawh, asan nak lei kai awk ah hlei an kan tunh piak khawh. Rum le siṭhat duh ahcun mah tein cawlhcang aherh bak ko. Ramṭha bik ah aum mi si ko hmanh usih law, thathut zangzel mi, rian aazuam lomi, tuaktan loin duhtlawng in anung mi hna cu, an sifah thotho ko.\nAduh nih cozah si koseh, kaa ceih lo timi Theory hi Democracy ah apuitling cang mi ram caah a si phum ko hnga? A hman an ti khawh men ko. Nain adik mi Theory asilo. Bianabia: American ah Trump a kai ah siseh, Biden a kai ah siseh, Mipi caah thlennak cutluk pi in an tuah khawh cio lo. Mipi zong cu tlukin an I thlen kan hmuh lemlo. Tamada pa a thluak a chiat tuk I, zei san tlaih lo a va si zong ah, Phungphai le upadi a ṭha tuk hrinhran in a puitling mi Upadi asi caah, cu upadi nih Tamada le mipi he a khumzual hna. A hran le a hram a fek cang mi ram an si Bantukin, Mirum si awk ah Trump le Biden cung ah aahngat lo. Mah tein I zuam cukmah nak tu ah aa hngat deuh mi asi.\nA ṭhancho lo tuk mi le Democracy a fekfuan rih lo mi Kawlram caah, cozah ṭha an kai hi abiapit cem mi asi. Cozah le Luban rual nih cozah phaisa kha ningcang loin an hmang I an ei ahcun, kanram a ṭhancho khawh ve bak lo. Fimcawnnak phaisa an vaivuan in an eihmur ahcun, rampi fimthiam nak a tlu bak ve. A ril bak ko zalam tlang ah. Sehhmuh lei phaisa an eihmur tikah Sehhmuh ram ah I thlen khawh ve lo in, lothlawh mi ka si ve bak ko. Ramdang investment tampi lut awk ah, lampi, hlei, innlo hna ṭha tein le fel tein kan sak I kan remh lo tikah,\nRamdang Sipuazi tama le company tampi an ra duh ve tilo. Alamkip in fir le eihmur asi tikah, rampi le mipi ṭhanchonak, siṭhatnak caah, Ngunsawm viatle liangluan cu kut thuamkhat zat asimi Luban lubo rual caa lawng ah an si dih thlu. Anmah ruang ah Ram le mipi cu Sifahnak khawr ah zungzal nunchung tlak asi cang. Apoi tuk ti cio asi. Cozah nih rianṭuan awk hmuhhma le rian tampi an sersiam khawh lo tikah, Rian ngeih lo kan tam chinchin, Mah nih I zuam duh zong ah, ṭuannak nawl kan hmuhco khawh tilo. Eihmur le Ziknawk cu chim hlah, Rampi Ngunsawm hmannak mumal aa ningcang lo tikah, harsatnak a tawn mi cu Mipi thotho kan si.\nRam rum le ram ṭhancho ahcun, mah I zuamnak in rum khawh asi ko nain, Kawlram ahcun kan I zuam tluk in hlawhtlin asi lo. Fir lo le eihmur lo ah rum khawh asi lo timi Theory chiakha taktak mi he I ciah asi. Dinfel tuk ahcun rum khawh asi lo timi mumal cu kwalram ah aa zelh cang. Kawlram Ramkhel Nunphung thar ah aa chuak bak ve. Fimthiam nak le zuamnak ah, I tluk ko hmanh sehlaw, ram ṭhancho cu Kawlram nakin, an ruam a fawi deuh tuk. Kawlram cu mi firkhut rual le Thluak ngeih lo hna ni kum tampi uk mi kan si caah, dinfel nak in rum khawh asi ti lo timi Theory tu A LAL cang. Cucu Cawimawi cio asi, uktu Luban le hruaitu asi bak mi kip nih. Cucaah, Ramdang in kuat mi le CDF caah kuat mi phaisa poah poah an vaivuan I an fir lengmang nak hi asi. Kawlram ahcun fir lo ahcun timi hi Kan nunphung bantuk asi cang. Keimah lawng a fir ka silo, a mikip le Bawitlang kip nih fir cio asi ko hen cu kan ti salam rih. Ngaichiat a va si dah.\nCozah ṭhat lo lawng lawng nih uk zungzal mi kan si tikah, Sipuazi tuah aduh lomi, a tuah thiam lomi le eihmur aduh lomi cozah rianṭuan tu hna cu an sifak bak ve. Eihmur zia a thiam tukmi Upa Luban Lubo rual hna cu Sipuazi tuah bak loin, hmakhat te ah mirum an si cawlh lengmang. Thluak ngeih lo le cozah ṭhalo nih uktu le an Hawikom vialte rumnak aphawrh hna nain, Mipi kan si fak chinchin ve. Rampi phaisa cu uktu le an minung hna zal ah khumh in chiah zungzal asi caah, rampi ṭhancho nak lam a pit bak ve. Rampi eihmur tu an tam chinchin tikah, Mipi cu Sifahnak in kan i hlihphuah khawh ti ve lo. Fimnak, thiamnak, Ngandamnak le Sipuazi tbk in alamkip in an kan bawmh lo I an kan chanchuah lo tikah, Mipi le ṭhancho nak cu kan I hlat tuk cang. Van le Vawlei tlukin aa hlat cang ve. Ṭhancho nak timi hi kan chanchung ah aum ve hnga maw tiah mipi cu ka vuivai dih cang.\nCucaah Cozah a ṭuan mi paoh poah cu Kanmah Kawlram mi le CHIN MI he aa pehtlaih mi bak asi caah, kan I ceih tuk palia tihi Kawlram Ramkhel a tuah tu vialte nih hngalh a herh ngaingai. Mipi loin asikhawh bak lomi Kawlram dirhhmun asi. Mi firkhut hna pupit an phan ah siseh, Thluak ngeih lo mi hna (MAH le Rallokap bantuk pawl) Ram Pulpit ah an phan deuh deuh tikah, rampi kan si a fak chin chin ti hi hngalh ko ahcun, Ralhrang MAH kan doh hi adik mi tiah hngalh cawlh asi ve. MAH ka doh lailo ti cu Ramkhel ah ngakchia le mi molh, fangkhat tlin lo mi hruaitu le pengtlang kansi zong kha mah tein I hngalh bak ding. Bianabia, ZRA le MDF bantuk rual hi cu Ralhrang MAH caah nawnṭha le Vawlei ṭha an si.\nMi firkhut uktu Luban rual cu Rampi le mipi Ukhruainak pulpit in an ṭum duh lo ahcun mipi nih ṭhumh awk ah rian lianpi kan ngei. An duh lo ahcun an ban in rawt in Vawlei ah ril ko in hnuk in thlak ding bak ansi. Mi firkhut cozah le Luban kan herh lo Bantukin, Paucan Dohthlennak ah siseh, CNF/ CDF hruaitu le Luban rual ah siseh, CDM bawmhnak, CDF bawmhnak, le adang bawmhnak rian ah siseh, hlan ah a firkhut mi le a fir balmi, tutan ah a fir ko tiah kan theihhngalh mi upa Luban vialte cu nan rian in mah tein nan I dinh nak lai dawtnak le zawnruahnak he caa kan kuat hna. Crd; Zingtincuai Cinzah.\nMay Ni 5 Chung Bak I Kan Psaltha Hna Nunnak Pa 9 Liam Cu Celh Ding Bak Si Hrim Loh Mu,


Vaurawng Zuunthil nih CDF-Thantlang caah $80,000 (Kawlram 142 million) a kuat | The Chin Express\nVaurawng Zuunthil phu nih CDF-Thantlang caah $80,000 (Kawlram ting thong khat le ting zali le ting kul) a kuat.\nVaurawng Zuunthil phu cu US ram ah ummi Dr. Bawi Uk Thang le a hawile an si.\nKawlram dothlennak caah Facebook ah live thlah in phaisa an kawlpiak hna i cutin an hmuhmi tangka an kuat hi si.\nChin ram lawng si loin Kawlram pumpi Chin dothlennak vialte caah an caan le thiamnak hmang in phaisa an kawlpiak peng hna.\nAtu mah ca kan ṭial lio zong hi awṭha Biak Hlei Par sawm in Magway ramṭhen um Yaw PDF (Yaw Defense Force – YDF) caah live thlah in phaisa an kawlpiak cuahmah hna lio asi.\nPhun dangin chim ahcun, Yaw (Gangaw district) hi ralhrang Myanmar ralkap pawl nih Chin state (Mindat, Kanpetlet le Matupi) an luhnak kutka asi – cucaah Yaw PDF hi Chin ram kutka congtu bantuk an si.\nYaw PDF (YDF) chungtel Lai nu Tu Tu nih, “YDF hi an ṭhawn lo ahcun Chin ram ah ralhrang fawi tukin an lut kho lai. Atu hi Yaw PDF cu phaisa tampi bawmtu an ngeih lo caah an harsa tuk. Rawl ei awk rep zong an ngei lo. An kan bawmhmi hnih khat tete cu hriamnam man a fah tuk caah a dih dih. Kanmah te zongin hriamnam kan i ser, an thiam ve lo caah an hneksaknak ah a nunnak liammi zong an um,” tiah a chim.\n“YDF hi ralkap phu (battalion) 14 kan si. Ralkap a ṭuan cuahmahmi (active duty) hi 3,000 hrawng kan si. Kenret ralkap (reserve) hi 2,000 hrawng an um rih.\n“YDF hi dothlennak tuahtu phu tampi he ṭangṭi dingin lungtlinnak (ally = မဟာမိတ်) kan ngei. Kanmah YDF lawng cun cawlcangh khawh asi lo. Hriamnam cawk kan duh zongah India lei in luhpi kan duh ahcun kan ṭanṭi CDF le CNF le PDF Kalay he kan i pehtlaih,” ati.\nVaurawng Zuunthil phu nih CDF-Mindat caah $61,000 an hmuhpiak hna\nNizaan tihni zongah CDF-Mindat caah $61,000 leng an pek.\nCDF-KKG (Kalay, Kabaw le Gangaw) zong $101,000 leng an pek cang.\nVaurawng Zuunthil phu nih CDF-KKG caah $101,000 leng an hmuhpiak hna\nDr. Bawi Uk Thang nih, “Atutiang ahhin Kawlram, ahlei in Chin ramkulh dothlennak caah Vaurawng Zuunthil nih phaisa kan kawlpiak hna i $2 million dengmang kan hmuhpiak cang hna,” tiah a chim.\nPrevious articleRual-U USA nih harnak tong Gangaw Chinmi caah Kawlram ting 70 an hlut\nNext articleTu Tu: YDF hi ralkap 5,000 hrawng kan si


Thihdan pekmi Win Le Zaw caah minung hlei 18 an kal than cang thawngpang thar – The Cherry Par\nThihdan pekmi Win Le Zaw caah minung hlei 18 an kal than cang thawngpang thar\nSeptember 11, 2019 admin Myanmar\nThlacam bawm cio hna u sih.Thailand ram i an tuah mi meeting ah kawlram an tlaihmi hna i thih dan an pek mi hna pahnih nih luatnak an hmuh khawhnak ding ah kawlram lei in group 18, minung 100 dengmang nih mah meeting cu an kai tiah theih a si. Thihdan pek mi Zaw le Win hi pum pawcawmnak caah riantuan in a um mi an si i mithah an puh hna caah Thai cozah in August 29 ah thihdan a pek hna hi asi.\nMah thihdan a pek cia mi hna nih luatnak an hmuh khawhnak ding ah cun lam pakhat te lawng a um, cucu Thai siangpahrang nih thihdan in thawngthla sawhsawh ah thialpiak khawhnak nawl a ngei timi phung an i ngeihmi hi a si. Cu caah kawlram lei nih ngeihthiam an ngaithiam ko hna u ti bantuk in an mah Thailand ah ca he an langhter.\nLuatnak an hmuh khawhnak dingah heh tiah lethmat an khawmh cuahmah lio asi, luat ko hna seh a ti mi nih an tei hna ahcun luatnak an hmuh ding a si, cucaah a tu hi an cawlcangh cuahmah lio a si i Thai lei i hruaitu tampi zong an cawlcangh lio pi a si i luatnak an hmuh khawhnak ding ah tiin mi tampi nih caan pek in an cawlcangh lio pi a si. A tanglei te ah ai tial mi hi nizan thawngpang asi a cung lei poah poah hi tuchun ta.\nPrevious Post:Aung Lan Sang nih Vera cu a tei lai lo tiah bia i elh nak a chuak cang\nNext Post:A poituk e:Laipa nih thil tha lo a zuar caah palik nih an tlei e


ZA UK LIAN NIH MINUNG PAKHAT ATHAH HNU AH AMAH ZONG A NUNNAK AA LA – The Chinlung Post\nZA UK LIAN NIH MINUNG PAKHAT ATHAH HNU AH AMAH ZONG A NUNNAK AA LA\nApril 22, 2021 admin Chin 0\nUS ah Za Uk Lian nih Minung Pakhat Meithal in a Kah Hnu ah aa That Ve. US ram Pennsylvania State ah Laimi Za Uk Lian (kum 45) nih minung pahnih meithal in a kah hna i minung pakhat a nunnak a liam, tiah thawng kan theih. Lehigh County ah a ummi Store pakhat ah Za Uk Lian cu motor in a kal i, highway lamcung ah a kalmi motor pakhat cu voi tampi meithal in a kah.\nMotor a mongtu nu meithal kuan nih a khen lo caah nunhim in a um. Cun, Jeep motor chung ah a ummi pa cu Za Uk Lian nih a kah ve i hliam a pu.Store ah rian a ttuanmi minung pakhat nih, “Meithal in kah a tongmi pa cu a motor chung in a chuak i bawmh hal in a au len,” tiah a chim.Cu dih cun datsi a rawngmi Truck motor mongtu pa cu Za Uk Lian nih a kah tthan i cu pa cu a nunnak a liam.\nA nunnak a liammi pa hi Ramon Ramirez (kum 31) tiah theihmi a si. Za Uk Lian cu a kee in a zaam i amah tein meithal in aa kap ve. Za Uk Lian hi South Whitehall Township ah a ummi a si i, zei ruang ah dah atu bantuk in thahnawnnak a tuah, timi fiang in theih a si lo. Credit: The Chin Journal.\nRelchih:Kawlram minthang Minta Min Maw Kun biachim cu lung zong a fak, i ngeih zong a chia ngaingai. Alungput fiang tein a pa konghe pehtlaiin thilsining a langhter cang. Min Maw Kun nih a timi cu kei cu thlacam dah tilo cu tuah khawh mi zeihmanh ka ngei lo ee tiah a chim. Ralhrang kawlralkap hna nih ka pa an tleihmi kongah thawngthar zeihmanh ka thei lo.\nAtu hi zarhkhat a si cang nain a konglam zeihmanh ka thei rih lo tiah a chim. Apeh rih tthan mi cu Ka pa nih bia aka cah bangin ka pa chuahnak dingah voikhat te hmanh ka holh bal rih lo. Tuni tiang ka pa konglam hi zeihmanh kan thei rih lo, Thlacamnak dah tilo cun zeihmanh tuah khawh mi kan ngei lo. Kan dirnak ahman in a dik timi theihnak dingah thlalang ka zoh tawn.\nThlalang zoh in kan ningzah a zah lonak dingah siseh ka fale hna mualpho in an lonak dingah a zungzal in kapa dir bantukin ka dirpeng ko lai lai tiah a chim. Min Maw Kun apa Zin Wine cu biatak tein ralkap uknak doh in a cawlcang mi a si ruangah ralhrang kawlralkap hna nih April ni 15 ah khan an tleih.\nRalhrang kawlralkap hna nih hin Min Maw Kun zong tleih dingin a umnak inn ah an kal hnawh ve. Asinain inn ah a um lo ruangah an tlai kho lo. Ralkap tuahsernak biatak tein a doh ve mi a si. Apa an tleihnak hi atu in zarhpi zarhkhat chung asi cang. Asinain a thawngpang zeihmanh an theih lonak kong tutan ah a vun langhter hi a si.\nHi konghe pehtlaiin Kawlralkap ralhrang hna nih uknak an lakmi konghe pehtlaiin Kawlram minthang minta mintami pawl hna cu tampi an tleih cang hna. Cuticun minung tampi an tleih hna i, an tleih khawh lomi hna zong tampi an um ve rih hna. Cu chungah kanmah laimi kawlram minthang tthenkhat hna zong ralhrang kawlralkap hna nih tleih dingin nawl an chuah ve hna.\nMINTA MINTHANG, MIN MAW KUNN BIACHIM CU LUNGTHIN AZUR KO\nKHAH, MINUNG PAHNIH AN I ZUK PHIAT CANG HIH


USA um Chinmi ralrin hna hna u sih; USA cu HELL bantuk si ko cang\nMinung kan nunnak hi Pathian kutah um, natein minung hi taksa a ngei mi kan si bantuk in vawlei taksa lei in ralrin tein kan um khawhnak ding caah le kan mah le mah i ven khawhnak ding caah a her ngai mi pakhat cu thil tampi thei tam hi a si.\nRacism le Meithal ruangah USA tih nung ning – USA independent Ni 4 (Ni 4 July ah British in Independent a hmuh) ah tih nungtuk mi thil a cang mi pawl hna- USA Independent kha weekend a si caah mitampi cu chungkhar in picnic ah an kal i, mah ni ah hin motor accident ruangah a thi mi minung 405 an si. Mah bantuk in Accident ruang bik cu zu ruangah a si tiah palik nih an chim\nMissouri palik nih an chim ning ah cun, July ni 4, USA Independence nih ah khan motor 294 nih accident tawn i, minung 107 cu siizungah kalpi an si. Minung 5 an thi. Zu rih ruangah minung 139 an tlaih hna i, Drugs ruangah an tlaih mi hi 126 an si tiah source nih a chim\nJuly ni 4 ah khan meithal kah ruangah 160 an thi i, mi 500 leng nih meithal kah ruangah hma fakpi an tuar i, mah kah hin Hngakchia 6 an nih tel tiah fox news nih a langter. Fox8 nih a chim ning ah cun mah bantuk in meithal in i kahnak ruang bik cu racism ruangah a si tiah a chim.\nFox66 le ABC news nih a chim ning ah cun July 4 ah khan Chigaco state ah palik 1200 nih an duty i, hmun 87 ah meithal i kahnak a um i, mah meithal i kahnak ruangah minung 69 hna cu siizung an phan i, minung 18 an thi. Athimi lakah hin nu hngakchia kum 1 mi le kum 8 mi an nih tel\nJuly 4 ah khan New York city ah cun hmun 44 ah meithal kanak a chuak i, minung 64 nih siizung an phan i minung 11 an thi tiah palik report nih alangter (ttialdingmi atam ngai, kan pehzulh te lai).Source- Philidelphia News, Foxnews, Fox8, ABC\nBe the first to comment on "USA um Chinmi ralrin hna hna u sih; USA cu HELL bantuk si ko cang"


Ngandamnak Caah Daithlan Bak Lo Ding Phun 4 Pawl\nHomeNGANDAMNAKNgandamnak Caah Daithlan Bak Lo Ding Phun 4 Pawl\nChin Network May 20, 2020\nNifa kan nun nak ah a biapi taktak mi cu ngandamnak hi a si. cu tikah ngandamnak he pehtlai in kan daitlan bak lo ding a si mi cu, kan takpum ah thirdat (သံဓာတ္) thazang a tlawm a langhtertu phun 4 kong kan van langhter.\nThirdat (သံဓာတ္) hi kan thi chungah a um mi pakhat hnu pakhat siseh, kan takpum chung dihlak ah thli (oxygen) a pe tu a si. cu tikah Thirdat (သံဓာတ္) thazang a der tikah kan thluak he pehtlai in zawtnak, thi reu zawtnak ti bantuk tiang a chuahter khawh tiah hlathlaitu hna nih an chim.\nA tangah kan langhter mi hna hi Thirdat (သံဓာတ္) a tlawm langhtertu phun 4 an si. A tanglei kan langhter mi bantuk na si ah cun na daithlan bak lo ding a biapi.\n1. Lufah, Lungmih\nThirdat (သံဓာတ္) thazang a tlawm tikah kan thluak sinah thli (oxygen) a herh ning in a pek kho lo. Cu tikah thluak chungah thli (oxygen) thlawmpal te lawng a phak tikah lungmih nak a chuahpi, cu pin ah lufah lengmang ti bantuk tiangin siter khawhnak a chuakpi.\n2. Lungtur Ning Hman Lo\nLungtur ning hman lo, voidang bantuk in na lungtur a hman lo nak a ruang cu Thirdat (သံဓာတ္) thazang a der ruangah a si kho mi a si. Na takpum chung a kenkip ah thli (oxygen) a pek khotu thirdat a tlawm tikah a chuak kho mi cu lungtur hman lo hi a si, cu pin ah lungthin lei he pehtlai in zawtnak tiang a chuahpi khawh tiah thiamsang hna nih an chim.\n3. Thazang Der\nKan takpum chungah a um mi cells hna i an thazang chuah khawhnak dingah oxygen an herh. a cungah kan langhter cia bantuk in kan takpum a kenkip ah oxygen a phak mi a tlawmtuk ruangah lungretheih nak ti bantuk zong a tamter, cu pin ah thabat le uaihnang tibantuk zong a si ter.\n4. Thawdawp I Harh (အသက္ရွဴမဝျခင္း)\nLamlen tikah siseh, hlei tibantuk siseh a cho deuh mi kai tikah siseh, ruahlo pi in van dir i lungmih tibantuk a hmang mi na si ah cun thirdat (သံဓာတ္) thazang a tlawm ti a langhnak a si. Mah cucu kan takpum le kan taksa chungah oxygen a zatawk in a phak khawh lo ruang zongah a si ve.\nA cunglei kan langhter mi bantuk pawl a si lengmang mi na si sual ah cun na takpum ah Thirdat (သံဓာတ္) a tlawm bia zong a si kho, cu tikah thirdat tampi a telmi tirawl tam deuh in na ei piak awk a si.


Ralbawi Aung Myo Htet Cu CDM A Tuah I Mipi Sinah Aa Fonh Cang – Onlinenungak\nRalbawi Aung Myo Htet Cu CDM A Tuah I Mipi Sinah Aa Fonh Cang\nRalbawi Aung Myo Htet Cu CDM A Tuah I Mipi Sinah Aa Fonh Cang: Tat-mah 66, Khah-lah-yah -80 (Inma) in ralkap sianghleirun a dihmi ralbawi Aung Myo Htet cu ralhrangbu hnuchit in CDM a tuah i mipi sinah aa fonh cang tiah Peoples Soldiers bu nih cathanh an chuah.\nPeople Soldiers bu cathanh ah cun “Ralkap sianghleirun a zarh 52 nak in a dihmi Boci Aung Myo Htet cu ralhrangbu hnuchit in mipi sinah aa fonh cang. Ralhrang hna chungah CDM tuah in mipi sinah fonh a duhmi an tam. Ralhrangbu hnuchit in kaltak a duhmi hna nih People Soldies bu sinah pehtlaihnak kan tuah u. Man a ngei ti lomi ralhrangbu tangah maw nan tuan lai? Asiloah man ngei tein dah mipi ralkap nan tuan lai ti kha raltha tein i thim ko u” tiah an langhter.\nRangoon Khualai Ralhrang Umnak Hmun Pakhat Rangoon PDF Nih An Kah, Ralrang 4 An Thi: Rangoon khuapi, Botataung peng, Botataung bazar lam le Maha Bandulah lam tonnak i PK pawl an zung ah hmunhma a khuarmi ralhrang hna cu Rangoon PDF nih Oct 23, tuzing zinglei ah an kah hna i ralhrang pali an thi tiah Rangoon PDF chungtel hna sin in theih a si.\nRangoon PDF chungtel S21 (minhleng) nih “Banker sakhan chungah ralhrang palai an thi, kanmah lei cu hliamtuar pakhat hmanh um loin hnu kan tolh kho” tiah a chim.\nPhekhone PDF Nih Khah-Mah Yah 336 Battalion An Kah, Ralhrang 5 An Thi, Meithal Zun 5 An Lak Khawh: Shan ramkulh thlanglei Phekhune khua hrambunh ralhrangbu kei-ralkap battalion khah-mah-yah 336 cu Oct 22 zaan suimilam pakua le cheu hrawngah Phekhune PDF nih an kah i ralhrang 5 an thi tiah Phekhune PDF nih an thanh.\nRalhrang nih an hmanmi MA3 meithal zun thum, MA2 meithal zung khat le MA1 meithal zun khat cu Phekhune PDF nih an lak hnuah hliatuar um lo tein hnu an tolh kho.\nFox Army-HPDF Nih Pahnih Bomb In An Puah: Oct 23, tuzing zinglei suimilam 5 hrawngah Mandalay in Shweku lei ah a kalmi mawtaw pahnih cu Fox Army-HPDF nih bomb kan puah tiah an thanh. Mawtaw mawngtu le a bawmtu (spare) pa hliam an tuar. Mawtaw seh (engine) le an phurhmi detsi pung zong a rawk tiah Fox Army-HPDF nih an cathanh ah an langhter.\nCucaah atu bantukin a can than lonak dingah mipi khual a tlawngmi mipi nih Fox Army-HPDF thanhmi hna kha zulh cio dingah Fox Army-HPDF nih a thar in theihternak an tuah than. Sagaing ramthen chungah zaan 7:00pm in zing 5:00am tiang chawhvah lo dingin Oct 6 ah khan SPDF nih ralrin peknak cathanh an rak chuah cang. (Kachin News Group)


Salai Lungthli Tum: Leitak Vs Hmawngtlang buianak kong theih awk — Salai Ephraim Thawngpang\nSalai Lungthli Tum: Leitak Vs Hmawngtlang buianak kong theih awk\n1.Senthang peng ummi Phaipha khuami nih Leitak ram ukbawi Pu Mang Hnin zaangfah an rak nawl i Pu Mang Hnin nih cun a zaangfah hna caah 1942 kum ah Hmawngtlang khua tlaknak nawl a rak pek hna. Dawtnak lungthin in a rak cohlang hna.\n2.Hmawngtlang khua cu Zophei ram chung hmunhma a that biknak hmun ah a um i khuadang in minung tampi an lut, milu an karh.Kum 60+ chung ah a hun thangcho ngaingai. Khuapi he zong a naih deuh ngai i siizung le police sakhan hna a um fawn tikah tampi nih cun Leitak nakin khuapi deuh ah hun ruah a si cang.\n3.Kan hnu 2012 thawk in Leitak khua 3 nih biachahnak an tuah i khua khat ah i fonh ding timhtuahnak an hun ngei thawk, an khuathar cu Modern Leitak tiah min an pek. Modern Leitak sersiam in myo ngah khawhnak ding an i zuam.\n4.An khuathar Modern Leitak cu Hmawngtlang ramri pawngte ah a si. An sak tharmi an inn cheukhat le an khua signboard an tarnak hmun cu Hmawngtlang ramri chung ah a si tiah Hmawngtlang lei nih an chim.\n5.Cutikah, Hmawngtlang nih ‘kan ram nan kan chuh, kan ram ah inn sa hlah u’ an ti hna. Cozah sin ah voi tam nawn report an tuah fawn hna. Cozah zong nih Leitak cu ‘Hmawngtlang an vawlei ah inn sa hlah u (cu-caw hlah u) an ti hna.\n6.Hi ruang ah Leitak an lungfak, ‘kan zaangfak hna i kan inn le kan ram ah kan luhter hna, kan vawlei in kan cawm fawn hna, nain atu cu cawmtu dawtnak an thei ti lo, cawmtu lehlam an kan seh cang, Hmawngtlang tham cu Pu Mang Hnin nih ram a pek tung hna lo, umnak nawl le hmannak nawl lawng pei a pek ko hna cu, a ngaingai ti ah cun atu Hmawngtlang nih kan ram an ti mi vialte cu Leitak ram pei a si ko cu’ an ti ve.\n7.Zahan an i velhnak ah kap hnih hliamhma an hmu. Ai velhmi lakah Hmawngtlang mino 50 le Leitak mino 20 hrawng an i tel. Hmawngtlang mino nih an tlun pah ah Leitak khua luhnak signboard an hrawh chih.\nTagged Salai Lungthli Tum: Leitak Vs Hmawngtlang buianak kong theih awk\nMipi Umnak Le Zalam ah Pathian Biachimtu Palik Nih An Tleih Sual Pathian Thilti Khawh Nak A Lang Cawlh →\n← Iran Cozah Nih An Mayor Mohammad Ali Najafi Cu A Mah Le A Mah Ithat Dingin Biachahnak A Tuah Piak


Tlaihhrem a Tongmi Hna Hnemhnak | Cawn Awk Vennak Innsang\nCAWN AWK CAPAR 20\n“Zeizong vialte ah a kan bawmtu Pathian . . . Harnak kan innak kip ah a kan bawmh.”—2 KOR. 1:3, 4.\nHLA 134 Pathian Pekmi Fale\n1-2. (a) Minung nih hnemhnak kan herh i midang hnemh khawhnak sining zong kan ngei ti kha zei tahchunhnak nih dah a langhter? (b) Ngakchia cheukhat nih zeitindah lungfahnak an tuar?\nMINUNG nih hnemhnak kan herh i midang hnemh khawhnak sining zong kan ngei. Tahchunhnak ah, ngakchiapa pakhat cu lente aa celhnak ah a khuk aa khon ahcun a ṭah buin a nu le a pa sinah a rak tli ko lai. A nu le a pa nih a hma cu an damter kho lo nain an hnemh khawh. Ngakchia kha zeidah a cang tiah an hal lai, a mitthli an hnawhpiak lai i hnemhnak bia an chim lai. Cun a hma kha sii an thuhpiak lai asiloah an menpiak ko lai. Tlawmpal ah ngakchia cu a ngam lai i lente hmanh aa celh ṭhan men lai. A hnuah cun a hma cu a dam ko lai.\n2 A caan ah ngakchia cu lam tampi in harnak pek an si. Cheukhat cu tlaihhrem an si. Voikhat te asiloah kum tampi chung atu le atu tlaihhrem an si men lai. Zeiti a si hmanhah tlaihhremnak nih lungthin kha caan saupi tiang a hnorsuan khawh. Thil sining cheukhat ahcun tlaihhrem a hmangmi kha tlaih in dantat an si. Thil sining cheukhat tu ahcun dantatnak a tong lomi an lo men lai. Asinain tlaihhrem a hmangmi hna cu dantat an si colh hmanhah tlaihhrem a tongmi ngakchia cu a upat hnu tiang lungfahnak a tuar peng rih men lai.\n3. 2 Korin 1:3, 4, ah a langhter bantukin Jehovah nih zeidah a duh, zei biahalnak dah kan i ruah hna lai?\n3 A ngakchiat lioah tlaihhremnak a ton caah lungthinlei le ruahnaklei in fahnak a tuar pengmi unau pakhat kha zeinihdah a bawmh khawh? (2 Korin 1:3, 4 rel.) Jehovah nih a tuu pawl cu a dawt hna i an herhmi hnemhnak pek a duh hna ti cu a fiang ko. Mah biahalnak pathum hi i ruah hna u sih: (1) Tlaihhrem a tongmi ngakchia pawl cu zeicah hnemh an herh? (2) An herhmi hnemhnak kha aho nih dah an pek khawh hna? (3) Zeitindah kan hnemh khawh hna?\nZeicah Hnemh An Herh?\n4-5. (a) Ngakchia le upa an i dannak hngalh cu zeicah a biapit? (b) Ngakchia pakhat cu tlaihhrem a si ahcun midang cungah zumhnak a ngeihmi kha zeitindah a um khawh?\n4 An ngakchiat lioah tlaihhrem a tongmi cheukhat cu an upat hnu, kum tampi a rauh hnu hmanhah hnemh an herh rih. Zeicah? Mah kha hngalhthiam awkah upa pawl he an i dannak kha kan hngalhthiam hmasa a hau. Tlaihhremnak nih ngakchia a hnorsuan hna ning le upa a hnorsuan hna ning cu lam tampi in aa thleidang tuk men lai. Tahchunhnak cheukhat in i ruah hna u sih.\n5 Ngakchia nih anmah a zohkhenhtu le a cawmtu hna he naih tein um le anmah he a ṭhami pehtlaihnak ngeih a hau. Cu bantuk pehtlaihnak nih ngakchia pawl kha ka him timi ruahnak a ngeihter hna i anmah a dawmi hna kha i bochan awkah a cawnpiak hna. (Salm 22:9) Ngaihchiat awk ngai a simi cu, ngakchia tam deuh cu an chungkhar mi le an chungkhar mi i an hawile nih an tlaihhrem hna. A ngakchiat lioah aa bochanmi pakhatkhat nih a tlaihhrem ahcun kum tampi a rauh tiang midang cungah zumhnak a ngei ti lo.\n6. Tlaihhremnak cu zeicah zaangfahnak ngeih lo le harnak pek a si?\n6 Ngakchia cu an lungfahter a fawi i tlaihhremnak cu zaangfahnak ngeih lo le harnak pek a si. An cutzat hlanah asiloah i ṭhitum awk le nupa sinak tuah awkah timhcia an si hlanah nupa sinak tuah dingin hneknak nih harnak nganpi a pek khawh hna. Mi pakhat cu a ngakchiat lioah tlaihhrem a si ahcun nupa sinak he aa tlaiin a ṭhalomi hmuhnak a ngei kho. Mah nih midang cungah zumhlonak le man ka ngei lo timi ruahnak a ngeihter khawh.\n7. (a) Tlaihhrem a hmangmi caah ngakchia hlen cu zeicah a fawi, zeitindah cutin a tuah khawh? (b) Cu bantuk lihbia i a phichuak cu zeidah a si?\n7 Ngakchia cu khuaruah khawhnak, tuaktan khawhnak asiloah hngalhnak le ṭih a nungmi thil hrial awkah sining an ngei lo. (1 Kor. 13:11) Cucaah ngakchia pakhat hlen le tlaihhrem cu a fawi tuk. Tlaihhrem a hmangmi hna nih ngakchia kha nangmah palh a si, thuh dingmi a si, mi sin na chim zongah ahohmanh nih an in zum lai lo asiloah an in bawm lai lo ti bantuk ṭih a nungmi lihbia kha an chimh hna. Asiloah upa le ngakchia nupa sinak tuah cu pakhat le pakhat i dawt langhternak a si tiah an ti hna. Cu bantuk lihbia nih ngakchia ruahnak kha a hrawh khawh i kum tampi tiang zumhlonak a ngeihter khawh. Tlaihhrem a tongmi ngakchia nih amah le amah kha a rawkralmi, a thurhnawmmi, dawtnak le hnemhnak hmuh awkah aa tlak lomi in aa ruah men lai.\n8. Jehovah nih harnak a tongmi hna kha a hnemh khawh hna tiah zeicah kan zumh khawh?\n8 Tlaihhremnak nih midang kha caan saupi tiang harnak a pek khawhmi hna cu khuaruahhar awk a si lo. Mah sualnak cu a ṭha lo tukmi a si. Tlaihhremnak a karhmi nih ni hmanung bik caan ah kan nung ti kha fiang tein a langhter. Cucaah “miṭhalo le chungthu lengnal pawl cu a ṭha lo chin lengmang khan an um” i mi tampi cu ‘zaangfahnak an ngei lo.’ (2 Tim. 3:1-5, 13) Satan ruahnak cu a ṭha lo taktakmi a si i mi nih Satan duhnak an tuahmi cu ngaihchiat awk ngai a si. Asinain Jehovah cu Satan asiloah Satan salle nakin a let tampi in a ṭhawng deuh. Jehovah nih Satan tuahmi kha a hngalh dih. Jehovah nih kan tonmi harnak vialte kha a hngalh dih i kan herhmi hnemhnak a kan pek khawh ti kha kan zumh khawh. “Zeizong vialte ah a kan hnemtu Pathian” kan biakmi cu thluachuah a si. “Harnak kan innak kip ah a kan hnemh caah kannih zong nih harnak a phunphun in a ingmi kha kan hnemh khawh ve hna i kan hnemh hnanak cun Pathian sinin hnemhnak kan hmuhmi kha kan hman.” (2 Kor. 1:3, 4, NW) Anmah hnemh awkah Jehovah nih ahote dah a hman hna?\nAho Nih Dah An Hnemh Khawh Hna?\n9. Salm 27:10 i Siangpahrang David bia ningin an chungkhar mi hna nih an hlawtmi hna caah Jehovah nih zeidah a tuah lai?\n9 An nu le an pa nih an hlawtmi hna asiloah harnak a tongmi hna nih a hleiin hnemhnak an herh. Salm caṭialtu David nih Jehovah cu hnemhnak a kan pe zungzaltu a si ti kha a hngalh. (Salm 27:10 rel.) David nih an chungkharmi hna nih an hlawtmi hna kha Jehovah nih a bawmh hna lai ti kha a zumh. Jehovah nih zeitindah cutin a tuah? Zumhfekmi a salle kha a hman hna. Khrihfabu i unau pawl cu kan chungkhar bantuk an hung si. Tahchunhnak ah, Jesuh nih amah he Jehovah a biaṭimi hna kha ka nu le ka unau an si tiah a ti hna.—Matt. 12:48-50.\n10. Lamkaltu Paul nih Khrihfa upa pakhat in a rian kong kha zeitindah a langhter?\n10 Khrihfabu ah chungkhar bantukin pehtlaihnak ṭha a ngeimi tahchunhnak pakhat kong kha ruathmanh. Lamkaltu Paul cu rian aa zuammi, zumhfekmi Khrihfa upa a si. Zohchunhawk ṭha in a nung, amah nih Khrih aa zohchunh bantukin midang kha amah i zohchunh ve awkah a forh hna. (1 Kor. 11:1) Paul nih Khrihfa upa pakhat in a rian kong kha hitin a langhter: “Nan sinin thangṭhatnak hmuh kan i zuam lo. Nu nih a fale a zohkhenh hna bantuk tu in nan sinah khan nem tein kan um.” (1 Thes. 2:7) Tuchan ah zumhfekmi Khrihfa upa hna nih hnemh a herhmi hna kha Baibal hmangin an hnemh hna.\nKhrihfa nutling a simi unaunu hna cu midang hnemhnak pek awkah man a ngei tukmi an si (Catlangbu 11 zoh) *\n11. Midang hnemh awkah Khrihfa upa pawl lawng rian an ngei lo ti kha zeinihdah a langhter?\n11 Tlaihhrem a tongmi hna kha Khrihfa upa lawng nih maw an hnemh khawh hna? A si lo. Kan dihlak in “pakhat le pakhat i hnemh” awkah rian kan ngei. (1 Thes. 4:18, NW) Khrihfa nutling a simi unaunu hna nih thazaang pek a herhmi unaunu hna kha a hleiin an bawmh khawh hna. Jehovah Pathian cu a fapa hnemhnak a pemi nu pakhat bantuk a si. (Isa. 66:13) Baibal ah lungretheihnak a tongmi hna hnemhnak a petu nu pawl kong a langhter. (Job 42:11) Jehovah nih harnak a tongmi unaunu pawl hnemhnak a pemi Khrihfa unaunu pawl a hmuh hna tikah aa lawm tuk. Thil sining cheukhat ahcun Khrihfa upa nih Khrihfa nutling a simi unaunu pakhat kha bawmhnak hal in harnak a tongmi unaunu pakhat kha bawmh khawh a si. *\nZeitindah Kan Hnemh Khawh Hna?\n12. Zei tuah dah kan hrial awk a si?\n12 Unau pawl bawmh dingin kan i zuam tikah chim an duh lomi kong kha kan hal hna awk a si lo. (1 Thes. 4:11) Bawmh a herhmi hna le hnemhnak a cohlangmi hna caah zeidah kan tuah khawh? Baibal chung i midang bawmh khawhnak a kong panga kha i ruah hna u sih.\n13. 1 Siangpahrang 19:5-8 ah a chim bantukin Elijah caah Jehovah vancungmi nih zeidah a tuah, mah vancungmi kha zeitindah kan i zohchunh khawh?\n13 Ṭha tein bawm hna. Profet Elijah cu amah thah a duhmi hna kut in a rak zam, a lungre a theih tuk caah thih hmanh a rak duh. Jehovah nih a lungre a thei tukmi Elijah sinah vancungmi a rak thlah. Vancungmi nih ṭha tein a rak bawmh. A sami rawl kha a pek i ei awkah a fial. (1 Siangpahrang 19:5-8 rel.) Mah tahchunhnak cu a ṭha tukmi a si. A caan ah a sawhsawh tein kan tuahmi cu midang caah bawmtu taktak a si. Rawl, laksawng asiloah caṭialmi card peknak in a ngaih a chiami unau pawl cungah dawtnak le zawnruahnak langhter khawh a si. Harnak a tongmi hna he biaruah kan i harh ahcun mah lam in ṭha tein kan bawmh khawh hna.\n14. Elijah kong in zeidah kan cawn khawh?\n14 Lungretheihnak a tongmi hna kha ka him timi ruahnak ngeihter hna. Elijah kong in thil dang kan cawn khawh rih. Horeb Tlang ah caan saupi a ke in a kal khawh nakhnga a herhmi bawmhnak kha Jehovah nih khuaruahhar lam in a rak pek. Jehovah nih hlanlio a miphun pawl he biakamnak a rak sernak mah hmun ah Elijah nih ka him timi ruahnak a ngei men lai. Cun amah thah a duhmi hna kut in ka luat cang tiah a rak ruah men lai. Mah kong in zeidah kan cawn khawh? Tlaihhremnak a tongmi hna kha hnemh kan duh hna ahcun ka him timi ruahnak an ngeih nakhnga kan bawmh hmasa hna a hau. Tahchunhnak ah, lungretheihnak a tongmi unaunu nih ka him timi ruahnak a ngeih nakhnga Khrihfa upa nih Biakinn i meeting tuahnak khaan ah len canah a inn tu ah len kha a duh deuh men lai. A dangtu nih cun Biakinn ah tlaihhrem an sinak kong chim kha an duh deuh men lai.\nLungsau tein an bia ngaihpiak, lungtak tein thlacamṭinak le hnemhnak a pemi bia i thimnak thawngin an hma kha kan damter khawh hna (Catlangbu 15-20 zoh) *\n15-16. Ṭha tein bia a ngaimi sinak ah zeidah aa tel?\n15 Ṭha tein bia a ngaimi si. Baibal nih hitin ruahnak a kan cheuh: ‘Ahohmanh bia theih duhnak lei ah cun a khul a rangmi si u law biachimnak lei ah cun a khul a nuarmi si u.’ (Jeim 1:19) Ṭha tein bia a ngaimi kan si maw? Ṭha tein bia a ngaimi timi cu bia an chim lioah zeihmanh chim loin biachim tu lawng zoh kha a si tiah kan ruah men lai. Asinain ṭha tein bia ngaihnak ah mahnak tam aa tel. Tahchunhnak ah, a hnuah Elijah nih a lungretheihnak kong kha Jehovah sinah a phuan dih i Jehovah nih ṭha tein a rak ngaihpiak. Jehovah nih Elijah nih ṭihnak a ngeihmi, keimah lawng ka si timi ruahnak a ngeihmi le ka ṭuanmi cu pakpalawng a si timi ruahnak a ngeihmi kha ṭha tein a hngalhthiampiak. Mah ruahnak a ngeihmi kha a hloh khawh nakhnga dawtnak in a rak bawmh. Elijah bia ṭha tein a ngaih kha Jehovah nih a rak langhter.—1 Si. 19:9-11, 15-18.\n16 Unau pawl biachimmi kan ngaih tikah zawnruahnak a ngeimi kan si kha zeitindah kan langhter khawh? A caan ah, fimkhur tein kan chimmi bia in kan intuarnak kha kan langhter khawh. Hitin na chim khawh: “Na cungah mah bantuk thil a canmi cu ka lung a ṭha lo tuk. Cu bantuk lam in zei bantuk ngakchia hmanh pehtlaih awk an si lo.” Asiloah biahalnak pakhat, pahnih na halnak thawngin lungretheihnak a tongmi na hawi nih a chimmi na hngalhthiampiak kha na langhter khawh. Hitin na hal khawh: “Zeidah na chim duhmi a si?” asiloah “Hitin ka hngalhthiam . . . A hmaan maw?” Cu bantuk dawtnak langhternak in ṭha tein bia a ngaimi na si le an kong hngalhthiam awkah aa zuammi na si kha hngalhter hna.—1 Kor. 13:4, 7.\n17. Zeicah ‘biachimnak lei ah a khul a nuarmi’ le a lung a saumi kan si awk a si?\n17 Fimhring tein um law ‘biachimnak lei ah a khul a nuarmi si.’ A lungre a theimi kha ruahnak cheuh awk asiloah a ruahnak remhpiak awkah a bia tan hlah. Cun na lungsau. Elijah cu a intuarnak kong Jehovah sinah a chim lioah a lungre a thei tuk i a ngaih a chia tuk. Jehovah nih thazaang a pek hnu hmanhah mah bantuk ruahnak kha a ngei ṭhan i mah bia kha a chim ṭhan. (1 Si. 19:9, 10, 13, 14) Mah nih zeidah a kan cawnpiak? A caan ah a lungre a theimi hna nih an intuarnak kong kha voikhat nak tam chim an duh men lai. Jehovah bantukin an bia kha lungsau tein ngaihpiak kan duh hna. Zeitindah tawnghtham ding a si ti chimh i zuam canah an cungah zaangfahnak le zawnruahnak kan ngeih kha kan langhter awk a si.—1 Pet. 3:8.\n18. Kan thlacamnak nih harnak a tongmi hna kha zeitindah hnemhnak a pek khawh hna?\n18 Harnak a tongmi he lungtak tein thlacamṭi. Harnak a tongmi hna cu an lungre a theih tuk caah thla an cam ti men lai lo. Cu bantuk mi pakhat nih cun Jehovah naih awkah kaa tlak lo timi ruahnak a ngei men lai. Cu bantuk mi kha hnemh kan duh hna ahcun anmah he thlacamṭi dingin kan sawm khawh i an min auh in thla kan cam khawh. Cun kanmah le unau pawl nih zeitluk in dah kan dawt hna timi kong zong kan cam khawh. A sunglawi tukmi a salle nih daihnak le himnak an hmuh nakhnga bawmh awkah Jehovah sinah kan hal khawh. Cu bantuk thlacamnak nih hnemhnak taktak a pek khawh hna.—Jeim 5:16.\n19. Mi pakhat hnemhnak ah zeinihdah a kan bawmh khawh?\n19 Hnemhnak a pemi bia kha chim awkah i thim. Na chim hlanah ruat hmasa. Ruat hmasa loin chimmi bia nih fahnak a pek khawh. Zaangfahnak bia nih hma a damter khawh. (Ptb. 12:18) Cucaah thla na cam tikah zaangfahnak, hnemhnak le thazaang a pemi bia chim khawh awkah Jehovah sinah bawmhnak hal. Jehovah bia aa telnak Baibal bia nakin a ṭhawng deuhmi bia a um lo ti kha i cinken.—Heb. 4:12.\n20. Unau cheukhat nih tlaihhremnak an ton tikah zei bantuk ruahnak dah an ngeih khawh, zeidah hngalhter kan duh hna?\n20 Tlaihhrem a tongmi unau cheukhat nih sualnak ka ngei, ka thiang lo i ahohmanh nih an ka daw lo timi ruahnak an ngei. Mah cu zeitluk in dah ṭih a nun. Cucaah Baibal caang hmangin Jehovah caah a sunglawi tukmi an si ti kha hngalhter hna. (“ Baibal in Hmuhmi Hnemhnak” timi rinli kulh ah zoh.) A lungre a theih tuk lioah vancungmi nih profet Daniel zeitindah thazaang a pek ti kha philhhlah. Jehovah nih a dawt le a caah a sunglawi tukmi a si ti kha hngal seh ti a duh. (Dan. 10:2, 11, 19) Cu bantukin Jehovah caah lungretheihnak a tongmi unau pawl zong an sunglawi.\nBaibal in Hmuhmi Hnemhnak\nTlaihhrem a tongmi hna kha zei Baibal caang nih dah a hleiin a hnemh hna? Hnemhnak a pemi Baibal caang tampi a um asinain mah hi cu tlawmpal lawng a si. Baibal caang tangah langhtermi nih midang bawmh awkah mah Baibal caang pawl zeitindah hman khawh a si ti kha a kan hngalhter.\nThil sining cheukhat ah tlaihhrem a hmangmi hna cu dantatnak a ing lomi an lo men lai. Asinain Jehovah sinah cun an sualnak kha an thup kho lo. An tlaihhremmi hna i an ṭahnak kha Jehovah nih a theih. Jehovah dinnak i bochannak nih daihnak hmuh awkah a kan bawmh khawh.\n“Mah Baibal caang i ruahnak cheuhnak kha ka zulh, ka intuarnak dihlak kha Jehovah sinah ka phuan i Jehovah nih ka ruahnak le ka intuarnak kha i uk khawh awkah a ka bawmh. Jehovah sinah thla ka cam zungzal caah lungdaihnak le hnemhnak taktak ka hmu.”—Kum kua hrawng a si lioah tlaihhrem a tongmi Khrihfa upa.—Salm 56:8-13 zong zoh.\nMah Baibal caang ah Jehovah kha a salle harnak an ton lioah a bawm i a hupphengtu dawtnak a ngeimi Pa in a langhter. Tlaihhrem a tongmi hna i tel in vawleicung pumpi ah a ummi Pathian miphun pawl nih mah bia a hmaan kha an zumh.\n“Khrihfa upa pawl kha bawmhnak ka hal hna. Ngaihchiatnak ka ton chung ka pawngah an ka umpi i keimah he bia ruah awkah an caan kha an hman. Pumpak siaherhnak a ngeimi an si le ṭha tein bia ngaitu an si kha an langhter. Ka caah thla an ka campiak i keimah he thla an camṭi.”—Kum ruk hrawng a si ah tlaihhrem a tongmi unaunu pakhat.\n1 KORIN 13:4, 7\nTlaihhrem a tongmi unau pakhatkhat nih hlan i a rak tonmi kong aan chimh tikah mah Baibal caang hi i cinken. Zumh lo asiloah lungawṭawm in um ti bantuk kha hrial. Tlaihhrem a hmangmi, mi tampi nih ngakchia pawl kha midang na chimh hna ahcun ahohmanh nih an in zum lai lo tiah an ti hna. Cheukhat ngakchia cu mah ruahnak he an ṭhang. Cucaah unau pawl i harnak an tonmi cungah lungthin pe law hnem hna.\n2 KORIN 10:4, 5\nTlaihhremnak nih mino pakhat kha lihbia zumh dingin a cawnpiak khawh. Asinain Baibal nih Satan lihbia kha zumh lo awkah a bawmh khawh hna.\n1 JOHAN 3:19, 20\nKan lungthin nih sual a kan phawt tikah Jehovah cu “kan lung nakin a ngan deuh i zeizong vialte kha a hngalh dih” ti kha kan philh lo awk a si. Baibal nih mah biatak hi a kan zumhter: Kannih cu Pathian caah a sunglawimi kan si.\nJehovah kha Naih timi cauk ṭhen 24nak [Kawl] ah zoh.\n21. Ṭhatlonak a tuahmi le aa ngaichih lomi hna cungah zeidah a cang lai, asinain harnak a tongmi hna le a ding loin pehtlaih a simi hna caah zeidah kan tuah awk a si?\n21 Midang kan hnemh hna tikah Jehovah nih a dawt hna ti kha kan hngalhter hna awk a si. Cun Jehovah cu a dingmi Pathian a si ti zong zeitikhmanh ah kan philh lo awk a si. Midang nih an hngalh lo hmanhah Jehovah nih tlaihhremnak a tongmi hna kha a hngalh hna. Jehovah nih a hmuh dih i a sualnak aa ngaichih lomi kha dan a tat hna lai. (Nam. 14:18) Cucaah tlaihhrem a tongmi hna cungah dawtnak langhter awkah kan tuah khawhmi zeipaoh tuah hna u sih. Satan le a vawlei ruangah tlaihhrem a tongmi hna kha Jehovah nih a zungzal in an hma a damter hna lai timi hngalhnak cu zeitluk in dah hnemtu a si. A rauhhlan ah mah harnak vialte kha kan lungthin le kan ruahnak chungah a um ti lai lo.—Isa. 65:17.\nTlaihhrem a tongmi ngakchia pawl cu kum tampi a rauh hnu hmanhah zeicah hnemh an herh?\nHnemhnak a herhmi hna kha aho nih dah hnemhnak an pek khawh hna?\nMidang hnemhnak ah hmual a ngeimi lam cu zeidah a si?\n^ cat. 5 A ngakchiat lioah tlaihhrem a tongmi ngakchia cu kum tampi a rauh hnu hmanhah zuamcawhnak a tong men lai. Hi capar nih a ruang kha hngalhthiam awkah a kan bawmh lai. Cu bantuk mi hna kha aho nih dah an hnemh khawh hna timi kong zong kan i ruah lai. Cun anmah pawl hnemh khawh ning lam cheukhat kong zong kan i ruah hna lai.\n^ cat. 11 Tlaihhremnak a tongmi hna nih biakhiahnak an tuah khawh nakhnga siibawi sinah bawmhnak an hal khawh.\n^ cat. 76 HMANTHLAK FIANTERNAK: Khrihfa nutling a simi unaunu nih lungretheihnak a tongmi unaunu kha a hnemh.\n^ cat. 78 HMANTHLAK FIANTERNAK: Khrihfa upa pahnih cu a lungre a theimi unaunu sinah an leng. Unaunu nih Khrihfa nutling a simi unaunu kha len a sawm.


ံHakha Khuasamhnak Chung Hmun Zuar Kong ah Acozah Lei Ziknawhnak Um Cun Fak Piin Dantat Lai – THE CHIN JOURNAL\nံHakha Khuasamhnak Chung Hmun Zuar Kong ah Acozah Lei Ziknawhnak Um Cun Fak Piin Dantat Lai\nAugust 19, 2019 | The Chin Journal | Hakha, Chin State\nHakha khuasamhnak hmunhma chung ah innhmun a rak zuar i ziknawh eihmuarnak a tuahtu ah acozah zung riantuan an i tel a si ahcun fak piin dan kan tat hna lai, tiah Chin ramkulh sipin vuanci U Soe Htet nih a chim.\nCawbuk sang i Hakha khua an samhnak hmunhma ah inn 130 phungning loin an sakmi a um i hi innhmun pawl a rak zorhtu hna chung ah acozah zung riantuan cheukhat an i tel, tiah bia zong a leng.\nAcozah zung riantuan pakhatkhat sin ah inn 4-5 tlum a simi hmunpi kha karlak puaisa nih an cawk chin (Asiloah) cu zung riantuan nih cun puaisa kha a zuarter chin tibantuk in thlithup in riantuan a si i, inn khat tlum hmun ah ting 40-50 hrawng in an rak zuar.\nKhuasamhnak hmun ah innhmun a ngeimi pawl cu acozah lei nih an hal tik hna ah aho sin in kan cawk timi fiang in chim a um lo i, laksawng ah kan hmuhmi a si tiah an leh tawn hna.\nU Soe Htet nih, “Thil sining a thei deuhmi pawl nih a thei lomi hna sin ah puaisa an tuan i hmun an zuar. Hmun cawtu pawl nih le kan cawkmi a si lo; laksawng ah kan hmuhmi a si an ti dih tik ah chimphoih awk ah a har ngaingai. Hi kong ah ziknawh eihmuarnak cozah zug lei nih an tuahmi kan hmuh ahcun dan kan tat hna lai,” tiah a chim.\nHakha khuasamhnak hmun ah inn an sakmi pawl acozah lei nih theh ding in timhtuahnak a ngeihmi kong he pehtlai in August 19 ah Chin ramkulh cozah nih thawngfianhnak zong a tuah.\nThaizing August 20 ah phungning loin inn an sakmi vialte cu acozah nih a timhtuahnak ning in a hrawh hna lai, tiah theih a si.


RIHKHAWDAR CU A POI KO CANG, CHAWHVAH AN KHAP CANG HNA – The Chinlung Post\nRihkhawdar Ah COVID-19 Zawtnak Ngei He Naihniam Um Mi Qn Tam Ca ah Chawhvah An Khap Hna. Chin Ramkulh, Falam Pengkomh Rihkhawdar khuapi ah January 17 in khuachung ah chawhvah an khap hna tiah Rihkhawdar No.1 sang khuabawi Pu Chanliana sin in thawng kan theih. Rihkhawdar khuapi ahhin January 15 i COVID-19 zawtnak hmuh mi minung panga hna he naihniam in a ummi le aa pehtlai mi an tam ca ah runvennak ca ah tiin atu bantuk in chawhvah an khap hi a si.\nRihkhawdar khuapi chung chawhvah kan khap hi nizaan January 17 in a si. Zeitik tiangdah kan khap lai ti kan i caihmi le kan i chimhruah mi a um rih lo. A tlawmbik zarhkhat hrawng hi cu a si te ko lai. Cun, zawtnak hmuh mi hna he naihniam in a ummi (contact) hna i swab zong laak dih a si cang. Swab kan laak mi hna zong a dihlak in Tedim sii-inn lei ah kan kuat dih cang,” tiah Pu Chanliana nih a chim.\nJanuary 15 i zawtnak an hmuh mi minung panga chung ah minung pathum hi Rihkhawdar bial sii-inn (Taih-nay) ah rian a tuanmi siibawi pi le sii lei sayama minung pahnih an i tel tiah kan theih. Cun, chawhvah khap a si nain, sangchung ah a biapi tuk mi a herh tuk mi a um a si cun mask i huh hnu lawng ah chawhvah ding in Pu Chanliana nih a chimchap. Credit: CBN\nUS Kong: Trump Martial Law Le Impeachment. President Trump nih president a tuan hnu in zeitluk indah US politics a thurhhnomh timi hi fiang tein a lang. Vawleicung ram pawl hna caah tlaangpar i meiceu kan si an timi cu fih a nung tuk.Democracy min an i tlaih riangmang hna i, an hrokhrol tuah zalonnak menmen ah an hman. Antifa le BLM pawl nih mipi inn, thilri le federal inn le thilri pawl billion 2 leng an hrawh i, aho hmanh an zai duh lo; peaceful protester tiah an ti hna.\nFir le hramh a tongmi nih taza an cuaimi hna zong Detroit hna ah cun biaceihtu nih sungh a pek chap rih hna. Sualnak tuah khawhnak license pek he aa khat cang. Mipi nih US justice system an i bochan ngam tuk ti lo. An pial tuk cang.Khatlei in Trump vote nan fir hrimhrim tiah Trump voter pawl an chuak i duh lonak an tlanghter. Congress inn pi an buai i an luh hnawh. Democrats pawl cu an cekne tiang runh in an thinhung. An zai kho tuk.Doih thiam hna seh law Trump le a vote tu pawl cu vutcaam le thise men ah an canter men hna lai.\nKhamnak lam a ummi kip in an kham thluahmah cang hna. Indian high class aa timi lungput an ngei. Tongh khawh dingmi ah an i ruat ti lo. An sual le an palh cuahmah bu zong in right kan ngei ti phun in an zeihmanh a poi lo. Taluk sunghthoh nu he pehtlaihnak a ngeimi Congress pa zong choih colh ding a si nain atu kha Trump impeachment an tuahmi zuldawitu dingah senate thlahmi pakhat ah Nancy Pelosi nih a telh hoi. Democrats pawl le big big corporation pawl an tang i an tangka thazaang tortor he Trump a siah Republican pawl an doh hna.\nFacebook hna nih cun election official hna sinah million 500 bak te a pek hna tiah theih a si. Hlat i tazacuai ding si nain a luat hoi ko lai. Joe Biden le a chungkhar kong hrimhrim cu fih an nung chinchin. President cu a tuan ko cang lai i zeitluk dah mipi caah a tuan khawh te lai cu kan thei lo. A fiangmi cu Obama nih social media lian pawl hna lakah a minung a chiahmi pawl he rian an tuan lai i, US pi cu mirum le mi lian pawl chaak monghnak lei poah a kal ko cang lai.Republican upa pawl nih le zeihmanh tuah kho loin zai lawng an rian cang lai; mipi a lungfimmi nih an khamh duh hna a si an khamh te hna lsi.\nDemocrats pawl cu tangka rim nih duh poah an chaak a mer cang hna. Mipi caah rian kan tuan an ti ko nain an lungthin ne ahcun mipi an daw taktak lo. Naite buainak ah minung pakhat a chimmi cu, “mipi dawtnak an ngei taktak lo. Thlalang awng in (Congress upa pawl) nih an kan zoh i zeirel loin a kan nihsawh men ko” tiah a ti. Joe Biden le a fapa hna khi cu mi tha zong an si ko lai. Asinain vice president nawlngeihnak hmang in Ukraine biaceih bawl a rian a phuahter hna; mipi hmai ah phorhlaw ngai in a chim rih; Russian khuabawi nu pakhat sin in 3.5 million an lak.\nTaluk company in billion zeimawzat an lak; Ukraine in zinaan company ah thiamnak zeihmanh a ngei lomi Hunter Biden a thutter i a tortor in tangka an ruh than. Zeidah an tuahpiak hna i, hi zatzat tangka hi an pek hna? Hi tluk in Democrats lungthinput le sualnak a si komi khi cheukhat nih cun vancung mi hna hmuh in an hmuh peng rih hna. Chaak in hruaimi media pawl lawng a rel khimmi hna nih cun zeitluk chungthu lengnaal an si zia kha an thei kho hna lai lo. Cun mipi caah rian a tuan taktakmi Trump tu hrawh le hloh an timh. Voihnih bakte impeachment an tuah.\nImpeachment an tuah hmasami hna kha cu zeitluk in dah Nancy Pelosi a hruh i a molh kha fiang tuk in a lang. Trump nih a thinhun tuk caan ah “stupid” “crazy” a ti tawnmi kha a hmaan tuk. Trump nih a nawlnheihnak hmang in Ukraine president pa namhneh pek in Hunter Biden riantuannak company hlathlainak tuahter a timh tiah impeachment an rak tuah.Ukraine president nih voihnih le voithum tein Trump nih pressure a ka pe hrim lo a ti ko zong a rak duh lo. An tuah i Senate nih an rak thah. Atu hi a voihnihnak an tuah than.\nMipi a tuksawh hna tiah sual an puh. Mipi a tuksawh hna ti cu case a sang ngaimi a lo nain a sang lo.US ah sandahpiah cu a tam tuk. A um peng ko. Asinain Congress inn pi tiang luh i buainak ser kha ahohmanh nih an ruat lem lai lo. Trump zong nih “kan cian lai” Inn pi lei zong kan zawh lai” tiah a chim ko, nain kha tiangtiang kha kan phan lai tiah a ruat lai lo. A hramthok in “law and order” a chim peng i ramchung himvennak bu a dirhkamh bik president zong a si. BLM le Antifa pawl nih an hrolh hna caah a zual khun fawn.\nInn kaa bauh an timh i an vun linhsat ah khan minung cu hnulei he hmailei aa mer i mipi theih in a au len. Hi tiang hi kan timhmi a si lo tiah a au hnawh len hna. A bia an ngaih duh ti lo caah zaseh tiah a kut a vo i a chuah tak diam hna. A hnuah cun BLM le antifa pawl zong an i tel len hna ti a si. Cucaah Trump sual an puhmi hi puh khawh cu a si nain amah aa tel lo pinah a bia an lakpiakmi hi a phu lo. An rak kah cia a si caah teng lak lawlaw in kah chih an duh bia si.Impeachment an tuah hnawh chanmi cu hmailei federal office hrimhrim lut kho ti hlah seh tiah an duh; cun President cu a term a dih hnu zong ah chuncaw funhmi an ngei.\nPenson lahkhah; thlithup in rungvengtu bu; riantuan piaktu; health insurrance; office herhhai hmannak pawl le a dangdang. An huat tuk ruangah federal covo vialte a siah ram pi nih chuncaw a funh dingmi vialte zong lakpiak dih an timh. Hruh le molh taktak a si. US president tuanbia ah Trump tluk in hodah rian a tuan khomi a um? Mipi nih an i fiang tuk i vote 75 million an pek. A tam tuk. Cucaah a vote an firpiak ruang hmanh ah hi tluk in thinphang in an um cang va si kaw; Senate nih House hliamhhma an nolh chap rih ahcun a fawi lai lo.\nSenate ah hin Democrats pawl an thawn cang caah thin a phang pah. Vote 100 chungah cheuthum cheu hnih vote a hau i Republican pawl an i rual lo ahcun dirkamhtu a ngei ti lai lo i a sung lai. Cun taza an cuai lai. Trump zong a lungrethei ko. Lindsey Graham nih cun “caan a tangmi chung i a ziaza nih lai a rel te lai” a ti. Aa sum ngai ve ko. Rev. Franklin Graham zong Trump impeachment vote a thlami Republican upa pahra hna cungah a thinhun ngai. Ningzak nan si “ningzak nan si” tiah fak ngai in a zai. Mah tluk in Trump nih thil tha a tuah lioah fawi tuk in nan leirawi” a ti hna.\nA sau cang, Trump nih martial law a hmang lo. A hmang fawn lai lo. Martial law le insurrection Act hmannak hi hmun dang veve ah an si. Asinain hi tiang dirhmun ah an um lo. Presidential puai poah cun ramchung ralkap hman peng si. Obama term 2 naak ah kha 6000 hman an si; Trump ah khan 8000 an si; Biden ah hin a him lo an ti i 25000 hman an timh. An chungkhar hrokhrol si; vote fir si; ralkap zong hi zatzat chiahpiak si; aa miak taktak. US pi cu a hmaikhah ding zong si lo. By Luther Tinhre


Breaking News: Kawl Uico Ralhrang Helicopter Tla Bak An Kah Piak Hna - chinland media\nBreaking News: Kawl Uico Ralhrang Helicopter Tla Bak An Kah Piak Hna\nJanuary 8, 2022 admin Myanmar News 0\nBreaking News: Kawl Uico ralhrang pawl Helicopter pakhat KNDF nih tla bak in an kah piak hna. Thawngpang tha takta a si hih.\nNihin January 8,2022 ah Kayah ramkulh khuapi Loikaw le Demosu peng ah Kayah hriamtlai le Kawl ralhrang kar ah kahnak fak a chuak i Kawl ralhrang lei in minung 30 leng an thi. A thimi ahhin ralhrang bawi pakhat zong ai tel tiah theih a si.\nKawl ralhrang nih Loikaw le Demosu kahnak ah raltuknak Jet fighter pahnih le Helicopter zong a hman hna. Raltuknak Tank zong a hman hna. Sinain ralhrang pawl an mual a pho.\nNihin January 8,2022 zan sml 8:00 hrawng ah khan Loikaw khuapi kahnak ah ralhrang nih an hmanmi Helicopter pakhat cu Kayah htiamtlai hna nih an kah i a tla tiah KNDF nih thawng an thanh. Cu pinah Demosu peng kahnak ah ralhrang raltuknak Tank pakhat zong kang dih in kan kah tiah KNDF nih thawng an thanh.\nLoikaw khuapi ahhin nihnih chung pehtlai in kahnak a chuak cang. Loikaw khuapi um khuami thong tampi tamtang ah le pawngkam khuate ah an zam hna. Ralhrang bomb thlak ruang ah khuami 6 leng an nunnak a liam cang i tampi hliam an tuar.\nLoikaw khuapi chung ah kahnak a fak tuk caah khuami hna cu a si khawh ahcun khuapi chung in zam ding le i thuh ding in Kayah mipi ralkap nih an fial hna. Kayah mipi falkap nih an mipi hna cu a himnak hmun ah an zampi hna. An thilri an thiar piak hna ti a si.\nKayah ramkulh ah minung ting thum fai hrawng an umnak a si. Ralhrang nih uknak a lak hnu ah fak tuk in a kah hna i minung ting khat leng ralzam dirhmun in khua chuahnak in ramtang ah an um hna.\nKawl ralhrang pawl cu an mual a pho chin lengmang ko cang hih. KIA nih Helicopter pakhat an rak kah piak bal cang hna. Raltuknak Tank zong tam ngai an hrawh piak cang hna.\nPhoto: Google chung ah lakmi a si. A mah ralhrang helicopter a tlami taktak a si lo. A tlami taktak hmanthlak hmuh khawh a si lo caah ai remnak in tarmi a si.\nBreaking News: Kanpetlet Ah Ralhrang Anmah Le Anmah An I Kap 4 An Thi Cang\nRalhrang Nih Chin Ramkulh A Thar A Kan Nam Than Cang\nRIP: Thantlang Ralhrang Sniper In Salai Tum Kio Nunnak Liam\nMin Aung Hlaing That Ulaw US Dollar Ting 50 Kan In Pek Hna Lai\nUS Nih North Korea Hi Phomh A Timh Cang Rua Hih\nUico Ralhrang Nih Chin Mino Pathum An Thah Hna\nNUG Nih Mah Zatzat Phaisa A Ngeih Ko Ahcun Ziah A Ralkap A Bawmh Ko Hna Lo


Breaking News : Nungak Pakhat Faktuk In An Sualpi Hnu Ah An Thah – Onlinenungak\nKachin ramkulh, Chipwe khuapi, China-Myanmar rampi i a um mi Pangwa khua ah September 21 zan ahkhan kum 37 mi nu pakhat cu sualpi a si hleiah an thah, tiah The 74 Media cun a tarlangh. Sualpi le thahmi nu kum 37 mi hi a min cu ‘A Cha’ tiah an kawh. Annih hi Waingmaw khuapi in Pangwa i rian a rak tuannmina si.\nThil a can ning cu a hawi le pawl he China thlathul zan timi lomh ah zu an ding hna ti a si. An hawi le lak ah amah telh in nu 4 le pa 5 an si i cuti cun biatak thlak tein zu an ding ti hn. ‘A Cha’ cu zun zung dingin a chuak i an sinah a rak kir than ti loh ti a si. Zinglei khua a dei tian a rak kir bak ti loh i lung rethei in a hawi le nih cun an va kawl i hram lak ah a ruak in an va hmuh.\nA ruak cu tha ten an va check an va zoh than i sualpi le thah a si tiah nemh hngeh nak an neih hnu ah zumh lo mi minung pakhat zong ramri a veng tu ralkap (BGF) pawl nih cun an tleih, tiah theih a si. Pangwa khua ahhin tu bantuk in nu sualpi buainak le i thah nak, lainawn nak a phan bal loh tiah khuachung mipi nih an chim.


Ralzaam Mi Caah CDM Doctor Nih Zoh Ding In Si-Khan An On - TIMES OF CHIN NEWS\nPosted By: thawngthawng May 19, 2022\nMizoram , Zohkhawthar ah Myanmar ralzam mi hna ca ah a lak in thlop khawhnak dingah, Myanmar Refugee Clinic cu May 18 zanlei ah Mizoram Minister of Transport and Forestry, PuTJ.Lalnuntluanga nih onnak a tuah, tiah theih a si. Sii-khan cu cawn nikhat in cawn ninga ni tiang on a si lai i, CDM doctor hna nih an zoh hna lai. Sii-khan ca ah a herhmi thilri cu American um Chin Community ICA, CBANA le Mizoram Student`s Union le\nMyanmar Refugee Relief Committee, Mizoram hna nih ṭuanvo an laak, tiah theih a si. Cu Sii-khan ah Mizoram cozah nih ralzam card a chuah piakmi a ngeimi hna cu, a lak tein an zoh hna lai. Khuate ah ummi a sifak tukmi mizaw zatuak 50 cu a lak in zoh a si lai, tiah theih a si.\nSii-khan ah rian a ṭuanmi le doctor pawl cu cawn nithum chiar te Champhai khua kam um Myanmar ralzam camp ah a lak in an va zoh lengmang hna lai, tiah theih a si. Zokhawthar cu Falam peng, Rihkhawdar khattelei ral ah a ummi khua pakhat a si. Cu khua ah Myanmar ralzam chungkhar 700 leng, milu in 3800 leng an um.\nThawngpangdang…………. Sagaing ramṭhen, Shwebo peng Kyauk Myuang Chief of Police aa citmi motor, Letkohkyiah khua khangtu SAC ralkap pawl cu, tualchung PDF nih bomb kan puahhnawh hna caah SAC ralkap chungtel 3 an thi, tiah Nattaung Naga PDF sin in theih a si. Shwebo peng Ta-Ung khua nichuah lei Cundaw kam ah May 16 chun sml 12:00 hrawng ah, sakhan hmu aa citmi\nMark 2 motor cu PDF nih bomb lung 4 in an puahhnawh caah aa citmi a thimi le aa hliammi an hngal kho rih lo, tiah theih a si. Letkohkyiah khua cu SAC ralkap nih May 17 ah inn a kang rih lomi pawl cu motor 4 in an ra i, an khangh ṭhan. Thilri zong tam tuk an fir. Khua an khangh dih an kir lei ah PDF nih an kah hna i Pyusawthi 3 an thi, tiah theih a si. Cu kahdohnak ah GHOST RIDER Special Task Force BURMA le ShweBo SBDF (1) hna i bawm in an kah hna, tiah theih a si. Crd; The Chin Post


BREAKING NEWS: TUZING AH RALHRANG NIH CHINRAM AN KAH - TIMES OF CHIN NEWS\nBreaking news. Ralhrang kawlralkap hna nih hriamnam ngan ttihnung hmangin tuzing ah Chinram lei ah an kah thlah tthan. Hi konghe pehtlaiin khuami pakhat nih a chimmi cu Tuzing ah Kalaymyo sianghleiruun in ralhrang kawlralkap hna nih hriamnam ngan an kah. Minute 35 chungah voi 5 bak an kah. A puah thawng hi Tahan sang chung tiangin a tlirh khawh tiah a chim.\nTuzing ah ralhrang kawlralkap lainawng hna nih Kalaymyo University in hriamnam ngan an kah thlah mi hi kan mah Chinram lei ah a si. Sihmanhsehlaw ralhrang kawlralkap hna nih an kah thlahmi hriamnam ngan hi Chinram chung khoika hmun le hma ah dah a si timi theih asi rih lo. Nizan zongah ralhrang kawlralkap hna nih Chinram lei hoih in hriamnam ngan an rak kah bal cang.\nGlobal Senthang Relief Committee Thawngthanhnak. Pakhatnak. CDF-Hakha Battalion 2 (Senthang) chungin NUG ralkap caah ralkap 13 le CJDC ralkap fonh caah ralkap 6 cu thlah an si. Pahnihnak. CDF-Zotung kan unau hna va bawmh dingah kan ralkap cheukhat cu an i thawh. (Atanglei hmanthlak ah langhter a si) Pathumnak. Hi kan ralkap dirkamhnak ding caah a lamkip in thazaang chuah kan herh. Thlacamnak in siseh, chawva in siseh, biatak tein kan itel ve a hau.


US Chin Mi Nih Sihni Hlen Hmang Kan I Ranrin Taktak A Herh, Minung 2 Zong Phaisa Tamtuk A Hlen Cang Hna – Chin 11 News\nUS Chin Mi Nih Sihni Hlen Hmang Kan I Ranrin Taktak A Herh, Minung 2 Zong Phaisa Tamtuk A Hlen Cang Hna\nHi bantuk minung hi ralrin lo ah cun tihnung tuk a si. Cu ruang ah na theih lo mi pakhatkhat nih na konglam an hlat le thil kan tuah piak lai an ti ah cun a sining fiang tein hlat khawh hmasat rak I zuam. A thanglei ah kan langhter mi hi Chin Community of Indiana nih ralrin ding in thawngthanh nak an rak tuah mi asi.\nSihni Hlen Hmang Ralrin Ding\nkan community chung ah hlen in mi phaisa lak a hmang mi an um tawn. Cu lakah minung pakhat cu a min James Martin ti mi a si. Amah hi sihni ka si, Chin Center he rian kan tuanti ti bantuk in misinah aa chim i zung lei herhmi kan tuah piak hna lai tiah phaisa a lak tawn hna.\nLaitlang lei chung le auhnak tuahpiak dingin minung 2 sinin phaisa thong thum hrawng veve a hal hna nain tha te in a tuahpiak hna lo ruang ah CCI nih cunglei nawlnggeitu hna sinah reports kan tuah. Cun hi bantuk in mi dang zong an lakah hlen hmang nan theih sial hna ahcin CCI sinah a rannak in thawng nan kan thanhnak lai kan in nawl hna.


A Poi Ko : Kan Biakinn Tiangin An Kan Luh Hnawh Cang (Video) – The Chinlung Post\nRalkap uknak kan duh lo tiin lam a zawh mi Hakha mibu hna cu 2021 February 27 chunhnu, Carson Hall tual i an i ton lio ah Palek le Ralkap nih meithal le meithahnak seh he HBA le Carson Hall kar lam ah mibu an rak fuh hna hna tiah Tha Hakha Times nih a tial.\n“Hika hmun cu Chinmi le Khrihfa mi nih kan sunhsak bik mi, biaknak hmunhma a si. Hika hmun hna i an hriamnam he bak rammi an rak kan fuh i an duhpoh in an kan cawlcangh hnawh mi hi cu kan biaknak le kan miphun an kan nehsawh tuk ruangah si,” tiah lamzawh mi minole mi dang zong nih an ti.\nAn chimning ah cun “An rat lio ah kan zung chung leiah luh aa tim mi ralkap pa kha na lut kho lo, biaknak zung hmunhma a si, tiah ka thloh i a chung ah cun an lut lo” tiin HBA zung riantuan pakhat nih The Hakha Times ah a chim.\nHmailei ah hi bantuk kan biaknak hmunhma ah Palek le Ralkap nih khuami le rammi doh le fahnak pek ruah ah hmunhma laak an timh than ahcun kan Pastor te nih raltha tein kan runvenpiak hna sehlaw a tha, cu lo ahcun khuami kan lung a fak tiah lamzawh mi mino pakhat nih a duhnak a chim.\nCredit- The Hakha Times\nSuu Kyi cu a Hmuh 2 an Chap than tiah theih a si\nMonday in cun Suu Kyi cu a hmuh 2 an chap than. Nizan Sunday lawng i an thahmi hna hi minung 18 hrawng an si, tiah Suu Kyi a sihni nih a chim.Monday i video in taza cuainak an tuahnak i Suu Kyi muisam zohtikah damcah dawh in a lang ko, tiah a sihni Min Min Soe nih Reuters ah a chim.\nFeb. 1 hnu in NLD hruaitu Suu Kyi cu nihin tiang mipi lakah a mui hmuh awk a tha ti lo. “Video chungin A May (ka nu) ka hmuh i, damcak ngai sehlaw a lo ko” tiah Min Min Soe nih a chim.Mipi cungah tihphannak ,asiloah, ralrinpeknak, asiloah hnahnawhpeknak thawngpang capar in na thanh, na chuah caah, tiin Monday in khan cun case dang an chappiak than rih, tiah Min Min Soe nih a chim.\nBreaking News : Min Aung Hlaing China Ah A Zaam Timi Hi Thawng Hmaanlo A Si.


NUG Cozah Nih Kawlram Mipi Caah Ral Thawh Hrimhrim Kan Hau Cang Tiah Thanhnak A Tuah Cang — Chin Miphun Tlangau\nRammi venhim nakding ah raltuk hrimhrim kan hau i anicaan fianrial a si te lai: NUG Acting President.August 17, Rammi nunnak le innlo vialte venhim nakding ah raltuk lo awk thalo kan si i anicaan tu cu fiangfai deuh in thanh a si te lai, tiah NUG Cozah caankarlak President Duwa Lashi La nih August 17, NUG caanhmaan meeting ah a chim.\n“Nifatin in rammi thahnawn an si peng mi hi NUG Cozah nih kan zohsawh lo. Kan tuk (doh) ve hrimhrim hna lai. Atu hi tuanvo ngeitu hna nih dinlo in an tawlrel cuahmah. Cucu Cabinet (Cozah lutlai) sin ah an chuahpi than lai i anicaan fianh a si te lai,” tiah Acting President nih a chim.


Chinram Caah Ka Chunmang; Rev. Dr. Thlaawr Bawihhrin - THE CHINLAND POST\nChinram Caah Ka Chunmang; Rev. Dr. Thlaawr Bawihhrin\nRev. Thlaawr Bawihrin\nSalai Cung Cung|2018 November 23| A pakhatnak ah tubantuk in biachimnak caan tha ka hmuh caah mizapi sin le The Chinland Post cung ah tampi kaa lawm. Kan Chinram caah ka chunmang hi nai Hakha Town Hall tuahmi November 19 mizapi le Chinram cozah tonnak ah ka chimmi kha a tling deuh lo ka ti caah tubantuk in Chinram caah kan chunmang ka vun chin than hi a si.\nApakhatnak ah ti kong hi chim ka duh. Nai ah Laiva ah ka va kal i ti an tuahmi ka zoh tikah tha tein Hakha le Falam caah ti a pe kho ding cu Laiva tidil hi a si. Atu an tuahmi Tidil nih khin Hakha hi a pek khawh ah cun mah a thlang ah tidil pakhat tuah rih hna seh law Falam a pek khawh rih lai. Ti ka zoh tikah a tha tuk. Amah tein a luang sawhsawh ko. Cucaah mah ti a luan sawhmi khi tha tein tuah hna seh law Hakha le Falam he ti duh chungin a pek khawh ding si ko. Ti hi Hakha ca le Falam caah ka chunmang cu a si.\nCun Timit ti hi cu cangkep caah kan chiah ding a si. Zeicatiah cun, Hakha cu Laitlang khualipi a si ruangah a si. Timit ti cu kan toh lai lo, kan toh dingmi cu Laiva ti hi a si. Laiva ti hi hman in Timit ti hi cu lakhruak (emergency) caah hmun ding in chiah ding a si.\nHakha cu Chinram khualipi a si tikah tu hi TV station ka hmu rih lo. Zeizat um ka thei rih lo. Hakha holh hi RadioTV ah chim ding a si ve cang. Hi pawl hi um ding hrim a si. Mah pawl a um lo ah cun cozah santlaih lo bia a si. Mizapi zong nih hi bantuk TV le Radio um lo hi cozah santlai lo ti ding an si. Cun Chin News zong tu hi nan chuah maw? Chin vialte huap in news a um maw timi zong a si.\nAbiapi bik in chim ka duhmi Hakha kong hepehtlai in Hakha cu Laitlang khualipi a si caah shopping center hi kan ngeih a hau. Cu shopping center cu khualai bik ah um phung asi. Cucaah tu zungkip fonh zung (pengkomh zung) khi hrawk u si law, zeiruang ah ti ah cun Hluttaw zung pi an dih cang lai caah khan cozah riantuan staff pawl tampi maka ah khin an i thial cang lai. Cucaah pengkomh zung maw, zungkip fonh zung ah khan zung kaimi an tlawn tuk cang lai caah zungkip fonh zung khi hrawh in a tlawmbik pee 200, pee 100 kaumi dot 4 inn nganpi sak in Chin Shopping Center ti u sih law a tangdot vialte cu thil chiahnak caah si seh law, a cung dot 3 hi shopping center caah tuah u si ti hi Laitlang caah siseh Hakha caah siseh ka chunmang cu a si.\nLam kong hi chim ka duh than. Lam hi Hakha in Gangaw, Kanpetlet, Mindat, Matupi, Peletwa in kan kal tikah Lam serning (lineman) hi ka lungtling hrim lo. Aphei khawh chung in an pheiter lo caah ka lungtha lo ngai. Lam cu a chuk a cho hi hrial phung a si. Asinain Laitlang ah cun chuk cho lo cun a si khawh deuh lai lo caah aphei khawh chung phei in tuah ding a si tiah ka ruah. Hmailei Chin cozah nih aralaimi zong ah tuah hna seh ti ka duhmi cu Cikha in Paletwa hi Lam a that khawh chung akir le akal lei pahnih (Two way) in an tuah khawh nakhnga le abik in Paletwa in Gangaw, Paletwa in Hakha lam hi biatak tein an ruah ding ka duh. Lam kong he pehtlai in Socialist Lanshin party lio ah khan Kat-ta-ya Lam khan 9 tiang an rak phah cang. Kan hnulei town Hall ah ka chim cia bangin saram lakah a nuar bikmi hi Chungkuh a si. Hi Chungkuh le Ka-ta-ya lam hi tlik zuamter hna u sih law hodah a rang deuh hnga tiin, Nay Win cozah lio ah khan 9 tiang kah-ta-ya lam a um cang. Khan 9 in Hakha tiang hi Kat-ta-ya lam phahnak caah Chungkuh le Hakha K-ta-ya lam tlik zuam hna seh law Chungkuh nih tei daw a si. Ma tluk in kan ram hi thanchonak a nuarmi ram a si. Cucaah Chungkuh nih teimi kan si caah ka lung atha bak lo.\nLaitlang caah ka saduhthah bik cu Paletwa kong hi a si. Paletwa ah hin khua 415 kan um a kan ti. Minung in Singkhat (100,000) hrawng an si, Chinram a tambik mi peng hi Paletwa peng an si. Cucaah Paletwa hi ramdang lei Tilawng ngapi a lut cang lai. Paletwa in India ram ah thil kuat khawh a si cang lai. India lei in Motor tampi a ra cang lai. Yakhine lei in motor le tilawng a ara cang lai. Paletwa hi Chinmi vialte caah Business center pakhat a si te lai. Chin miphun a kan cawmtu a si te lai. Paletwa hi Chin miphun caah rumnak a si lai. Mah tluk ramtha mi Paletwa hi Town planning an tuah ve caah tampi kaa lawm. Chinram ah Paletwa kan ngeih hi mi vantha taktak kan si. Mah tluk Paletwa hin a chuak lo mi thil a um lo. Facang, Chitti, Rungtuban, Serthlum, Banhla, Peh, ei cawk lo a chuak nain zuarnak a um lo. Cucaah, Paletwa le Gangaw, Paletwa le Matupi, Paletwa le Hakha caah lam a kauh khawh chung kau in Paletwa thil chuak hi Laitlang ah zuar kho ding in Chin cozah nih khua tampi an ruah awk a si. Tu Chin Miphun kan sining hi tampi a thlen te lai. Cucaah Paletwa hi hmailei Chin miphun caah a kan cawmtu a si te lai ti ka hmuh caah Paletwa peng hi kilven ahau ti hi ka chunmang cu a si.\nA ruang cu Paletwa peng ah cinthlaknak ca i atha lomi vawlei hrim a um lo, a tha dih. Asinain, ka ngaihchiat ngaimi cu Hai tampi a um nain a cawtu an um lo i caw nih an ei. Tamtuk an ei caah an chungtlik hna, Banhla tampi le serthlum tawh cawk lo in an um. Rungtaban khiah cawk lo in an um. Chi le bang cu ka zoh i ka ngaih tu a chia. Hi tluk cinthlakmi vialte zuarnak ding ah lam a pem lo hi ka ngaih a chia. Chinmi kan van a thatnak cu vawlei cungah milu tambik Tuluk, India le Bangladesh he ramri kan si mi hi a si. Hi tluk in Pathain nih ram rum mi si dingah a kan pekcia ko nain thluak kan ngeih lo caah a si. Apoi tuk mi cu Chinram hi a tha a dam tuk, khua a ruat lo. Israel ram ah thing a um lo, ti a um lo, lung lawngte an si. Asinain, ram thangchomi pakhat a si thiamthiam ko. Kanmah Chinram cu vawlei cung ah milu tambik ramri pawl he kan um lawng si loin Pathain ram tha, vawlei tha, titha le lotha a kan pek nain a hman zia kan thiam lo, a si kan fahter.\nHakha cu Chinram khualipi a si caah tu hi town planning tuah an timh lio a si. A luancia mi kum 2015 kokek ral lio ah a zaammi nih Hakhathar hi an tuah. Cu lio ah cun Chief minister U Hung Ngai a si. Hung Ngai sin ah Hakhathar samhnak ding ka vision tampi ka rak chim. A pakhatnak ah Hakhathar caah lam khi tha tein tuah ta seh ti ka duh. Lam hi a cunglei kai lo in a ngerh in a ngerh lai, lam a phei khawh nakhnga a ngerh lai. Cu lam zapi te in a dih hnu ah innhmun kha pek ding a si. Hakhathar cu lothlam hmanh a tluk lo e ti in ka chimmi a ngaih tikah cun lam le sul a tuah ning hi asi. Tu cu zeitluk in a phei khawh lai ti ruah lo in zeitluk in a cho khawh lai tiin an tuah. Zeitluk in dah lam hi aphei khawh lai ti ruah lio ah zeitluk in dah lam hi a chukcho khawh tiin an ruah. Lam phei, inndawh tein kan sak lai tiin ruah lio ah, vawileicung zong nih zohchunh awk tlak tlangcung khua aa dawh tak in sak ding in timh tuahmi kha! Atu ah cun zeitluk in dah lam a chiat, zeitluk in lam hi a cho tiin khua an khan tikah hin ramdang lei lothlam le lohmun hmanh a tluk lo e ka tinak khi a si.\nCucaah tu cu kan i palh cangmi cu remh awk a that ti lo caah hmailei Hakha caah ka chunmang cu tu Hakhathar town planning an tuah cang lai lam an cawh cang. A tha bik in lam co ko hna seh, lam nih hin zeibantuk inn paoh hi pah ko seh. A biapimi cu khua aa dawhnak ding ah a si. Hakha cu Pathain nih thluachuahmi ram a si caah ram zong akau, Pathain nih Laitlang hi aa dawhtuk in a sermi asi tiah ka hmuh caah tu town planning an tuahding mi ah hin Lam hi a tha bik in tuah hna seh law ti hi ka duh. Lam le ti le mei hi hmasa bik ah tuah ta hna seh law cu hnu ah innhmun hi pek si hna seh law ti hi ka duhmi a si.\nTu ah innhmun an samh ti ka theih, innhmun samh timi cu innhmun ngei rih lomi caah si. Cucaah Hakha mizapi zong siseh kan Chin miphun siseh innhmun samhmi ah hin inn ngei ciami nih innhmun hi sok lo in innhlang in kum saupi um cangmi nih sok hna seh law anmah pawl hi cozah lei zong nih papek in zohpiak hna u ti ka duh. Inn hlang mi hi Hakha ah 2000 an um tiah kan theih. Cucaah ma hna caah innhmun hi an samh ti theih u law ti ka duh. Thil a ti khomi nih innhmun hi ham lo in inn ngei rih lo, inn hlang mi hna caah a si ti theih hna u law ti hi ka duhmi cu asi.\nHakha mizapi sin ah biacah ka duhmi cu Laitlang thanchonak caah Hakha khua ummi vialte hna nih Hakha lungput ngeih ka duh lo, khualipi lungput ngeih hi ka duhmi asi. Hakha hi Hakha mi sinak lungput in sersiam lo in khuapi lungput in sersiam hi ka duh. Zeicatiah Hakha mizapi nih hin cozah nih zeidah a ka tuahpiak lai ti bawh lo in cozah caah zeidah ka tuah khawh ve lai, Chinram thanchonak caah zeidah ka tuah khawh ve lai ti ruahnak ngeih hi ka duh ngaimi a si. Miphunpi lungput ngeih hna u sih ti hi ka chunmang le ka saduhthah cu a si.\nHmailei ah Laitlang zong Kawlram zong hi Federal democracy ram a si kho ko. Cucaah federal democracy si tikah kawlram cu a linh tuk caah ramdang lei nih zung (office) chiahnak caah an duh lai ti ka zumh lo. Laitlang cu Pathain thawng in khuacaan tha tein a umcia cang caah Hakha khua ah hin ramdang nih zung an tuah duhnak ding kha kan i zuam a hau. Hi kan Hakha vawlei hi vawipi caah kan sian a hau. Chin miphun nih Chinram kan dawt a hau. Chin miphun nih kan holh, kan ca, kan nunphung hi tha tein zohkhenh, kilven kan hau timi ka chunmang le ka saduhthah cu a si tiah Rev. Dr. Thlaawr Bawihrin nih The Chinland Post he ton biaruahnak ah a chim.\nBiaruahnak hmun : Hakha Baptist Association\nA caan : 2018 November 22\nBiakilh: Hi cabia hi a thanhtu The Chinland Post nawlha ta hmasa lo in a bultan in siseh, quotation/paragraph zong in siseh, a ningpi zong in siseh kan laakpiak in kan hmanpiak hlah uh.\nPrevious NLD Cozah Nih 2008 Phunghrampi Remh Haulo In Tlangcungmi Caah A Tuah Khawhmi Phun 11\nNext AUSTRALIA LE AMERICA EPCHUNNAK


Kalay Peng Siang Cachim 61 Nih Cozah Sianginn Minung 1500 Renglo Sin Ah Laica An Chimh Cang Hna Lai – THE CHINLAND POST\nKalay Peng Siang Cachim 61 Nih Cozah Sianginn Minung 1500 Renglo Sin Ah Laica An Chimh Cang Hna Lai\nSalai Cung Cung|2018 May 24| Chin Funtomnak Bu (CFB) le (CACC) hruainak in Laica TOT (Training of Trainer) cawnpiaknak cu Kalay CBA le COTR Biakinn ah an tuah i siang cachimtu minung 61 nih cozah sianginn siangngakchia 1500 renglo sin ah Laica an chimh cang hna lai tiah kan theih.\nHi traning a petu hna cu Dr. Sang Hlei (Professor, Kalay University) le Pastor Lai Cung (CACC) an si, siang cachim minung 61 an kai kho tiah theih a si.\n“Hi traning cu CFB ( Chin Funtomnak Bu) le CACC hruainak in Kalay CBA (Chin Baptist Association) le COTR ( Church On The Rock) ah 2018 May 22-23, in kan tuah i siang cachim 61 traning kan pek hna. Kalay peng um cozah sianginn cachim ding ah minung 61 cu nihnih chung Laica chimh ning traning kan cawnpiak hna. Hi siang cachim 61 cu cozah lei nih rian pek an si rih lo, kum dongh lei ah rian pek an si te lai. Atu June thla in hin an thawk cang lai i cozah sianginn ah siangngakchia 1500 renglo cu Laica an chimh cang hna lai” tiah CACC in caholh lei tuanvo ngeitu Pastor Lai Cung nih The Chinland Post ah a chim.\nHi Laica cawnnak traning cu Gangaw lei zong October thla ah tuah than kan timh. Gangaw lei cu Laica lawng si lo in Lai holh zong kan chim chih hna lai. Annih cu Lai holh zong an thiam tuk lo caah holh he ca he kan chimh chih te hna lai. Gangaw peng lei cozah sianginn Laica chimtu minung 39 cu cozah nih rian a pek cang hna i minung 51 hi zaanghleicawi in Laica a chimmi an si” tiah a biapeh ah a chimchih.\nHi Laica cawnnak ti mi hi Kawlram cozah thar NLD an kai hnu in mah le holh le ca cio in cozah sianginn ah cacawn khawh a si tiah an ti caah tu bantuk in Laica cawnnak traning an tuah hi asi. Hi Laica cawnnak traning cu kan hnu kum Hakha le Thantlang zong ah an rak tuah bal cang tiah kan theih.\nPrevious Minister Rian A Lawngmi Zaka Thim Dingah Ralbawi Hlun U Soe Htet Cu Chin Ramkulh Hluttaw Chungah A Konglam An Phawtzamh\nNext Hakha Khrihfabu Kip Pumpululh Chuih Zuamnak A Nithumnak Tiang Result Le Tuzanlei A Chuih Ding


Malaysia in Kawlram minung 1086 an kuat hna – The Cherry Par\nMalaysia in Kawlram minung 1086 an kuat hna\nNihin anmah Malaysia Star News le Reuters news nih an țialmi ah Kawlram mi “phungning loin alutmi” kan tlaihmi hna mining 1086 cu Myanmar Embassy he i bawm in Kawlram ah kan kuat țhan hna tiah thawng an thanh. Tutan Malaysia in an kuat mi hna minung 1086 cu Kawl ralkap nih raldonak tilawng (Navy Ship) pathum in Malaysia ah ahung lak hna ti asi. Immigration chimnak ah “Kan kuat mi hna hi UNHCR min khumh cang mi cu an i tel lo” tiah an thanh ko nain UNHCR nih an i tel ko, an kuat mi chung ah non-Rohingyas Muslim, Kachin le Chin zong an i tel tiah an chim. UNHCR chimnak ahcun hringtu an nu le an pa Malaysia um rih mi ngakchia kum 17 tang zong kuat țhan mi ah an i tel tiah achim. Mah kong ah ka ruah mi pakhat cu nai te ah Article pakhat nih an țialmi cu;\nAtulio Kawlram hi abuai tuk i minung thong za in lam an zawh, Covid tlangrai lio asi nain social distance zong um tiloin athongthong in hmunkhat ah lam an zawh dih mi khi ralkap nih avun dawi hna i ramri ah ralzaam (refugee) in an hung zaam ahcun anmah sin khin Covid tlangrai ramchung ah akarh kho, cucaah zeitindah kan tuah hna lai timi an țialmi ka hmuh. Tutan Malaysia nih minung 1086 hi tluk buai lio akuatmi hna hi buainak ruang ah minung thong tamtuk ralzaam in an hung lut te lai tiah an ruah caah atu tein ralrinnak (Warning) caah an kuat mi hna asi kho.\nMalaysia cu refugee kong ah UNHCR Protocol 1967 minthu mi ram asi lo caah refugee hi an ram upadi ning ahcun “Illegal Immigrant- cozah phungning loin ramchung lutmi minung” cazin ah khumh asi. Zeitik paoh ah kuat țhan khawh nak nawl an ngei fawn. Asinain UNHCR nih an nawl peng hna caah refugee hmucia mi le UNHCR catlap ai ken mi cu an kua țhan bal tuk hna lo.\nPakatan timi Dr. Mahathir hruaimi cozah an tlak hnu in atuhi Perikataan timi cozah cu Muhyiddin nih ahruai hna i mipi duhnak an zulh sa ling asi, cucaah Malaysia mipi nih hin Kawlram mi ramchung phungning loin aum mi hna hi rem lo ngai asi caah atu bantuk kuat țhan mi kong ah cozah kha mipi nihcun an soisel hna lai lo. Opposition le Human Rights group lawng nih biatak tein soisel asi lai. Opposition party adirpi tu mipi le an ser tharmi Covid Taskforce rianțuantu hna biachim khi refugee pawl dirhmun caah hmual angei tuk ding asi.\nTutan Kawlram abuai dan cu afah chin lengmang caah pawngkam ram (Neighboring Countries) asimi Thailand, Malaysia, India le Bangladesh nihcun Kawlram in ralzaam hi atlawm le atam lawng an si te lai ti in an i ruah cia ve cang lai. Cucaah atu te hin UNHCR le anmah Thai, Malay, India ti bantuk cozah kha țhatein va nawl cia hna i timhlamhnak ngeih cia ahau ding asi. Cu lo ahcun ramchung ah harnak ton i ramri va zaam tik zong ah harnak ton rih khawh dirhmun kan si caah akenkip in timhlamhnak kan tuah cia ah ațha lai. Credit: Victor Khen Sang\n← Wow, CDM laitlang caah ting 22 Kan kuat kho\nIndianapolis Chin ngakchia nih an ton pah lengmang mi →


Malaysia ah Covid-19 in minung 43 an thi cang, a zawmi 2,700 leng - The Chin Express\nMalaysia ah Covid-19 in minung 43 an thi cang, a zawmi 2,700 leng\nTuni ah covid-19 zawtnak in minung 6 an thi, a thimi dihlak 43 an si cang, tiah Malaysia Ngandamnak Vuanci Zung nih thawng a thanh.\n“Tuni ah mizaw thar 140 kan hmuh hna, a zawmi dihlak 2,766 an si cang. A zawmi chungin 1.55% an thi,” tiah Ngandamnak Vuanci Zung director-general Pu Datuk Dr Noor Hisham Abdullah (hmanthlak) nih a chim.\n“Mizaw 94 cu a zual tukmi zohkhenhnak khaan (ICU) ah kan chiah hna, 60 cu an thaw an chuah kho huaha ti lo i seh kan hmanpiak hna.\n“Tuni ah a dammi 58 cu inn kan ṭinter hna, a dammi dihlak 537 an si cang. A zawmi 19.4% an dam.\n“Cozah nih lengchuah a phihnak zarh 2 si cang, i tuni tiangah mizaw thar hmuhmi an tam tuk peng rih.\n“Ni fatin mizaw thar hmuhmi an karh chin lengmang, a dammi zong ni fatin an karh.\n“A sullam cu, March thla chung ah Ngandamnak Vuanci Zung le adang zung pawl kan rianṭuanmi hlawh a tling ngaingai tinak asi.\n“A taangmi zarh 2 hi a biapi tuk hringhran, cozah nih kan i tinh ning in a phichuak kan hmuh/lo cu April 14 hnu ah a lang lai.\n“A zawmi tambik cu kum 26 in 30 kar le kum 56 in 60 kar an si,” ati.\nMalaysia ram ah covid-19 zawtnak karh hlah seh tiin cozah nih March 18 in April 14 tiang lengchuah a phih. Rawl le sii cawk, le sibawi sin i piah ruah lawngah inn leng chuah khawh asi. Riantuan zong a ngah lo.\nCozah nih lengchuah phihmi cu mipi zulhter dingin Malaysia palek 130,000 leng, Rela 3 millions, DBKL thongsawm tampi le ralkap 50,000 leng nih rampumpi ah mawtaw lam an kham, supermarkets, markets le khua chungah an i chok. Nawl a zul lomi minung 700 leng an tlaih cang hna. Chinmi 10 leng an tlaih ve cang hna.\nCharhchan: The Star le NST